\begin{RTL}
\NormalFont\ShortTitle{2 ثِيمُوثِييُو}

{\MT 2 ثِيمُوثِييُو


\par }\ChapOne{1}{\SH أَسدْجمْ غَارْ ؤُمزْوَارُو ذ ؤُسجّعْ
\par }
{\MM \VerseOne{1}بُولُوسْ، رَّاسُولْ ن يَاسُوع لْمَاسِيحْ عْلَاحْسَابْ ڒْخَاضَارْ ن أَربِّي، عْلَاحْسَابْ لْوَاعْذْ ن ثُوذَارْثْ إِ
{\ADD{ذِينْ}} إِدْجَانْ ذِي يَاسُوع لْمَاسِيحْ.
\FTNT{◼}{{\FR 1:1 }{\FR{1:‏1
}}{\FT{{\BD{’رَّاسُولْ‘}} - نِيغْ ’أَمَازَانْ‘.}}}


\par }{\MM \VS{2}إِ ثِيمُوثِييُو، مِّي إِعِيزّنْ: أَرْضَا ذ أَرّحْمثْ ذ ڒهْنَا زِي أَربِّي، بَابَاثْنغْ، ؤُ زِي يَاسُوع لْمَاسِيحْ، سِيذِيثْنغْ.
\XREF{◘}{{\XO 1:2 }{\XO{1:‏2
}}{\XT{ڭال. 1‏:‏3؛ 1 تِيم. 1‏:‏2؛ 1 بُط. 1‏:‏2.
}}}


\par }{\BB \par }
{\MM \par }
{\SH أَشجّعْ إِ ثِيمُوثِييُو
\par }
{\MM \VS{3}نشّْ تّْقَاذِيغْ أَربِّي ونِّي ؤُمِيعبْذغْ أَمْ ڒجْذُوذْ إِنُو س ثْنفْسشْثْ ثزْذڭْ،
{\ADD{أَمْ}} تِّيذَارغْ شكْ بْڒَا قطُّو ذِي ثْژَادْجِيثِينْ إِنُو أَسّْ ذ دْجِيڒثْ.
\XREF{◘}{{\XO 1:3 }{\XO{1:‏3
}}{\XT{ڒخ. 22‏:‏3؛ رُوم. 1‏:‏9؛ 1 تس. 1‏:‏2؛ 3‏:‏10.
}}}

\VS{4}وحّْشغْ أَذْ شكْ ژَترغْ، خْمِي تّْفكَّارغْ ذڭْ إِمطَّاونْ نّشْ ؤُ تّْوَاشُّورغْ س ڒفْرَاحثْ،

\VS{5}ؤُمِي تِّيذَارغْ ذِي لْ-إِيمَانْ نّشْ بْڒَا نِّيفَاقْ،
{\ADD{لْ-إِيمَانْ}} نِّي ثُوغَا إِزدّْغنْ أَمزْوَارْ ذِي حنَّاشْ لُووِيسْ ؤُ ذڭْ يمَّاشْ ؤُنِيكِي، ؤُشَا، أَقَا سّْنغْ نِيشَانْ بلِّي إِزْذغْ ذَايكْ عَاوذْ.

\VS{6}س ؤُينِّي سّْعقْڒغْ شكْ أَذْ ثسّكَّارذْ ثَاوْهِيبْثْ ن أَربِّي ثنِّي ذَايكْ س
{\ADD{وبْرِيذْ ن}} وسْرُوسِي ن إِفَاسّنْ إِنُو
{\ADD{خَاكْ}}.
\XREF{◘}{{\XO 1:6 }{\XO{1:‏6
}}{\XT{ڒخ. 6‏:‏6؛ 8‏:‏17؛ 13‏:‏3؛ 19‏:‏6، 7؛ 1 تِيم. 4‏:‏14؛ 5‏:‏22.
}}}


\par }{\MM \VS{7}مِينْزِي أَربِّي وَارْ ذ أَنغْ إِوْشِي أَرُّوحْ ن ڒْعُورّثْ، مَاشَا
{\ADD{أَرُّوحْ}} ن جّهْذْ ذ ثَايْرِي ذ ؤُثبّثْ.
\XREF{◘}{{\XO 1:7 }{\XO{1:‏7
}}{\XT{رُوم. 8‏:‏15.
}}}

\VS{8}س ؤُيَا وَارْ تّْسضْحِي شَا حِيمَا أَذْ ثوْشذْ شّْهَاذثْ خْ سِيذِيثْنغْ، ؤُ وَارْ تّْسضْحِي زَّايِي نشّْ، ونِّي ذ أَمحْبُوسْ نّسْ، مَاشَا كْسِيمْ
{\ADD{مَارَّا}} ڒْغَارْ ذِي طّْوعْ ن لْ-إِنْجِيلْ س جّهْذْ ن أَربِّي،
\XREF{◘}{{\XO 1:8 }{\XO{1:‏8
}}{\XT{ڒخ. 21‏:‏33؛ رُوم.1‏:‏16؛ أَفا. 3‏:‏1؛ 4‏:‏1؛ كُول. 4‏:‏18؛ فلمن. 1، 9، 13.
}}}

\VS{9}ونِّي أَقَا إِوْشَا أَنغْ ثُوذَارْثْ ؤُشَا إِڒَاغَا أَنغْ-د س ثْڒَاغِيثْ إِقدّْسنْ، وَارْ إِدْجِي عْلَاحْسَابْ ڒخْذَايمْ نّغْ، مَاشَا عْلَاحْسَابْ ڒْخَاضَارْ نّسْ ذ أَرْضَا نِّي إِ ذ أَنغْ إِمّوْشنْ ذِي يَاسُوع لْمَاسِيحْ قْبڒْ ڒْوقْثْ ن زّْمَانَاثْ.
\XREF{◘}{{\XO 1:9 }{\XO{1:‏9
}}{\XT{أَفا. 1‏:‏3؛ ثِيث. 3‏:‏4، 5، 6.
}}}

\VS{10}{\ADD{أَقَا أَرْضَا-يَا}} إِتّْوَاسّضْهَارْ ڒخُّو س ؤُخشِّي ن ونِّي ذ أَنغْ إِتِّيشنْ ثُوذَارْثْ، يَاسُوع لْمَاسِيحْ، ونِّي ثُوغَا إِبضْڒنْ ڒْموْثْ ؤُشَا إِسّضْهَارْ ثُوذَارْثْ وَارْ إِفنِّينْ س لْ-إِنْجِيلْ.
\XREF{◘}{{\XO 1:10 }{\XO{1:‏10
}}{\XT{إِشا. 25‏:‏8؛ رُوم. 16‏:‏25؛ أَفا. 1‏:‏9؛ 3‏:‏9؛ كُول. 1‏:‏26؛ ثِيث. 1‏:‏2؛ عبر. 2‏:‏14؛ 1 بُط. 1‏:‏20.
}}}

\VS{11}زَّايسْ تّْوَاسّْڭعّْذغْ نشّْ ذ أَمْبَارّحْ ذ رَّاسُولْ ذ ؤُمْسڒْمَاذْ ن ڒڭْنُوسْ.
\XREF{◘}{{\XO 1:11 }{\XO{1:‏11
}}{\XT{ڒخ. 9‏:‏15؛ 13‏:‏2؛ 22‏:‏21؛ ڭال. 1‏:‏15؛ 2‏:‏8؛ أَفا. 3‏:‏8؛ 1 تِيم. 2‏:‏7.
}}}

\VS{12}خْ سِّيبّثْ-أَ عَاوذْ كْسِيغْ أَرْمحْ ؤُ وَارْ تّْسضْحِيغْ شَا، مِينْزِي سّْنغْ مَانْ ونْ إِ زِي تَّامْنغْ ؤُشَا أَقَا تّْوَاسّْقنْعغْ بلِّي نتَّا أَقَا غَارسْ صُّولْطَا، مَاحنْذْ أَذْ إِحْضَا إِ نشّْ أَضْمَانْ إِنُو أَڒْ أَسّْ نِّي.

\VS{13}أجّْ أَذْ غَاركْ إِقِّيمْ لْمِيثَالْ ن وَاوَاڒنْ إِصحّنْ إِ زَّايِي ثسْڒِيذْ س لْ-إِيمَانْ ذ ثَايْرِي إِ إِدْجَانْ ذِي يَاسُوع لْمَاسِيحْ.
\XREF{◘}{{\XO 1:13 }{\XO{1:‏13
}}{\XT{2 تِيم. 3‏:‏14.
}}}

\VS{14}حْضَا أَضْمَانْ أَصبْحَانْ
{\ADD{إِ ذ أَشْ إِتّْوَاوكّْڒنْ}} س أَرُّوحْ إِقدّْسنْ نِّي ذَايْنغْ إِزدّْغنْ.


\par }{\MM \VS{15}أَقَا ثسّْنذْ بلِّي مَارَّا إِنِّي إِدْجَانْ ذِي أَسِييَا جِّينْ أَيِي، زَّايْسنْ فِيخِيلُوسْ ذ هِيرْمُوخِينِيسْ.
\XREF{◘}{{\XO 1:15 }{\XO{1:‏15
}}{\XT{ڒخ. 19‏:‏10.
}}}

\VS{16}أَذْ يَارْزفْ سِيذِيثْنغْ س أَرّحْمثْ ذِي ثَادَّارْثْ ن ؤُنِيسِيفُورُوسْ، مِينْزِي ثُوغَا إِسَّاريّحْ أَيِي أَطَّاسْ ن ثْوَاڒَاوِينْ ؤُشَا وَارْ إِسضْحِي شَا زِي سّْنَاسڒْ ن ثْمحْبَاسْثْ إِنُو.
\XREF{◘}{{\XO 1:16 }{\XO{1:‏16
}}{\XT{2 تِيم. 4‏:‏19.
}}}

\VS{17}مَاغَارْ ڒَامِي د-يُوسَا غَارْ رُومَا، ثُوغَا يَارزُّو خَافِي س شْضَارثْ أَطَّاسْ ؤُشَا يُوفَا أَيِي.

\VS{18}أَذْ أَسْ إِوْشْ سِيذِيثْنغْ، أَقَا أَذْ يَافْ أَرّحْمثْ غَارْ سِيذِيثْنغْ ذڭْ وَاسّْ نِّي. ؤُشَا مشْحَاڒْ إِسخَّارْ أَيِي ذِي أَفَاسُوسْ، شكْ ثسّْنذْ كْثَارْ.


\par }{\BB \par }
{\BB \par }
{\MM \par }

\Chap{2}{\SH أَعسْكَارِي إِشْنَانْ ن يَاسُوع لْمَاسِيحْ
\par }
{\MM \VerseOne{1}شكْ خنِّي،
{\ADD{أَ}} مِّي، إِڒِي ثْمحّْضذْ ذِي أَرْضَا نِّي إِدْجَانْ ذِي يَاسُوع لْمَاسِيحْ،

\VS{2}ؤُ مِينْ زَّايِي ثسْڒِيذْ زَّاثْ إِ وَاطَّاسْ ن ڒشْهُوذْ، وكّڒْ إِ-ث إِ إِوْذَانْ إِمْثِيقَّانْ، إِنِّي إِزمَّارنْ أَذْ سّْڒمْذنْ عَاوذْ إِنّغْنِي.
\XREF{◘}{{\XO 2:2 }{\XO{2:‏2
}}{\XT{ثِيث. 1‏:‏5.
}}}


\par }{\MM \VS{3}أَرْبُو ڒْغَارْ أَكْ-ذ إِنّغْنِي أَمْ يِيجّْ ن ؤُعسْكَارِي إِشْنَانْ ن يَاسُوع لْمَاسِيحْ.

\VS{4}وَارْ ذِينْ ؤُڒَا ذ إِجّْ ن ؤُعسْكَارِي إِڒهَّا أَكْ-ذ ڒسْوَاقْ ن ثُوذَارْثْ. إِتّْخصَّا أَسْ أَذْ يَارْضَا ونِّي ث إِڭِّينْ ذ أَعسْكَارِي
{\ADD{وَاهَا}}.
\XREF{◘}{{\XO 2:4 }{\XO{2:‏4
}}{\XT{1 كُور. 9‏:‏25.
}}}

\VS{5}ؤُشَا
{\ADD{عَاوذْ}} ونِّي إِتّمْحِيزْوَارنْ أَمْ بُو-ؤُمْحِيزْوَارْ، وَارْ ذ أَسْ تِّيشنْ تَّاجْ مَاڒَا وَارْ إِمّْنِيغْ عْلَاحْسَابْ ڒْقَانُونْ.

\VS{6}أَفدْجَاحْ إِ إِتّڭّنْ ڒْخذْمثْ إِقسْحنْ، إِتّْخصَّا أَسْ أَذْ إِكْسِي ذ أَمزْوَارْ زِي ڒْغِيدْجثْ.
\XREF{◘}{{\XO 2:6 }{\XO{2:‏6
}}{\XT{1 كُور. 9‏:‏10.
}}}


\par }{\MM \VS{7}خَارّصْ ذِي مِينْ ذ أَشْ قَّارغْ. أَذْ أَشْ إِوْشْ سِيذِيثْنغْ ڒفْهَامثْ ذِي كُوڒْشِي.

\VS{8}عْقڒْ
{\ADD{ڒبْذَا}} بلِّي يَاسُوع لْمَاسِيحْ، ونِّي د-إِتّْوَاسّْنكَّارنْ زِي ثَادَّارْثْ ن إِمتِّيننْ، أَقَا-ث زِي زَّارِيعثْ ن ذَاوُوذْ عْلَاحْسَابْ لْ-إِنْجِيلْ إِنُو،

\VS{9}{\ADD{ڒخْبَارْ أَصبْحَانْ}} نِّي خفْ كْسِيغْ ثُوعفّْنَا، عَاذْ سّْنَاسڒْ أَخْمِي
{\ADD{دْجِيغْ نشّْ ذ}} إِجّْ ن ؤُعفَّانْ! مَاشَا أَوَاڒْ ن أَربِّي وَارْ إِزمَّارْ أَذْ إِتّْوَاقّنْ س سّْنَاسڒْ.
\XREF{◘}{{\XO 2:9 }{\XO{2:‏9
}}{\XT{أَفا. 3‏:‏1، 13؛ 4‏:‏1؛ فِيل. 1‏:‏7؛ كُول. 1‏:‏24؛ 4‏:‏3، 18؛ 2 تِيم. 1‏:‏8.
}}}

\VS{10}س ؤُينِّي تّْحمْڒغْ مَارَّا ذِي طّْوعْ ن يِينِّي إِتّْوَافَارْزنْ، حِيمَا أَذْ أَفنْ ؤُڒَا ذ نِيثْنِي ثُوذَارْثْ ذِي يَاسُوع لْمَاسِيحْ أَكْ-ذ ؤُعُودْجِي إِتّْذُومَانْ.

\VS{11}وَا ذ أَوَاڒْ ذَايسْ ڒَامَانْ، مِينْزِي مَاڒَا نمُّوثْ أَكِيذسْ، أَذْ كِيسْ ندَّارْ عَاوذْ،
\XREF{◘}{{\XO 2:11 }{\XO{2:‏11
}}{\XT{رُوم. 6‏:‏8.
}}}

\VS{12}ؤُ مَاڒَا نْصبَّارْ، أَذْ كِيسْ نحْكمْ عَاوذْ
{\ADD{أَمْ إِجدْجِيذنْ}}، مَاشَا مَاڒَا ننْكَارْ إِ-ث، نتَّا أَذْ أَنغْ إِنْكَارْ عَاوذْ.
\XREF{◘}{{\XO 2:12 }{\XO{2:‏12
}}{\XT{مت. 10‏:‏33؛ مك. 8‏:‏38؛ لك. 9‏:‏26؛ 12‏:‏9؛ رُوم. 8‏:‏17؛ 2 كُور. 4‏:‏10؛ فِيل. 3‏:‏10؛ 1 بُط. 4‏:‏13.
}}}

\VS{13}مَاڒَا وَارْ ذَايسْ نتِّيقّْ، أَقَا نتَّا إِتّْغِيمَا ذ أَمْثِيقِّي، مِينْزِي وَارْ إِزمَّارْ أَذْ إِنْكَارْ إِخفْ نّسْ.
\XREF{◘}{{\XO 2:13 }{\XO{2:‏13
}}{\XT{ڒخْڒ. 23‏:‏19؛ رُوم. 3‏:‏3؛ 9‏:‏6.
}}}


\par }{\BB \par }
{\MM \VS{14}سعْقڒْ أَسنْ مَانْ أَيَا، عْڒمْ أَسنْ زَّاثْ إِ سِيذِيثْنغْ مَاحنْذْ وَارْ تّْمنْغِينْ شَا س وَاوَاڒنْ وَارْ إِنفّْعنْ، إِنِّي د غَا يَاوْينْ أَردّدْجْ خْ يِينِّي إِتّْصنَّاثنْ.

\VS{15}حْضَا إِخفْ نّشْ، مَاحنْذْ أَذْ ثَارّذْ إِخفْ نّشْ أَمْ ثْكمْڒذْ زَّاثْ إِ أَربِّي، أَمْ ؤُخدَّامْ نِّي وَارْ غَارسْ مِينْ زِي غَا إِسضْحَا، ونِّي إِتّْبَارّْحنْ نِيشَانْ أَوَاڒْ ن ثِيذتّْ.


\par }{\MM \VS{16}أَڭّْوجْ خْ وَاوَاڒنْ إِخْوَانْ إِ وَارْ إِنفّْعنْ، مِينْزِي
{\ADD{نِيثْنِي}} أَذْ أَرْنِينْ أَطَّاسْ ذِي ڒقْجَاحثْ ن يِينِّي إِشغْڒنْ إِخفْ نْسنْ أَكْ-ذ مَانْ أَيَا.
\XREF{◘}{{\XO 2:16 }{\XO{2:‏16
}}{\XT{1 تِيم. 1‏:‏4؛ 4‏:‏7؛ 6‏:‏20؛ ثِيث. 1‏:‏14؛ 3‏:‏9.
}}}

\VS{17}أَوَاڒْ نْسنْ أَذْ إِتّْوَاغِييّزْ أَمْ ؤُخْسَاسْ. أَقَا هِيمِينِييُوسْ ذ إِجّنْ زَّايْسنْ ؤُ فِيلِيثُوسْ ذ إِجّنْ نّغْنِي.

\VS{18}نِيثْنِي فّْغنْ زڭْ وبْرِيذْ ن ثِيذتّْ، قَّارنْ بلِّي ثَانُوكْرَا أَقَا ثمْسَارْ، ؤُشَا قڒْبنْ لْ-إِيمَانْ ن شَا.


\par }{\MM \VS{19}مَاشَا ذْسَاسْ ن أَربِّي إِبدّْ نِيشَانْ ؤُشَا وَا ذ أَشمِّيعْ نّسْ: ”سِيذِي إِسّنْ إِنِّي إِدْجَانْ نّسْ!“، ؤُشَا“ ’أجّْ مَارَّا إِنِّي إِتّْڒَاغَانْ خْ سِيذِي أَذْ أَڭّْوجنْ خْ ڒْمُوعْصِييّثْ.“
\XREF{◘}{{\XO 2:19 }{\XO{2:‏19
}}{\XT{ڒخْڒ. 16‏:‏5؛ إِشا. 52‏:‏11؛ يُوح. 10‏:‏14.
}}}


\par }{\MM \VS{20}مَاشَا ذِي ثَادَّارْثْ ثَامقّْرَانْثْ وَارْ ذَايسْ ڒقْشُوعْ ن وُورغْ ذ نُّوقَارْثْ وَاهَا، مَاشَا عَاوذْ ن ؤُكشُّوضْ ذ ثْڒَاخْثْ، شَا
{\ADD{زَّايْسنْ}} ن شَّانْ ؤُ شَا ن ؤُبهْذڒْ.
\XREF{◘}{{\XO 2:20 }{\XO{2:‏20
}}{\XT{رُوم. 9‏:‏21.
}}}

\VS{21}خنِّي مَاڒَا إِسِّيزْذڭْ حذْ إِخفْ نّسْ زِي دّڭَّا، أَذْ يِيڒِي ذ إِشْثْ ن ڒْقشْعثْ ن شَّانْ، ثتّْوَاقدّسْ إِ ثدْجَا ؤُشَا ثذْوڒْ ثْنفّعْ إِ سِيذسْ، أَقَا ثتّْوَاسّوْجذْ إِ مَارَّا ڒخْذَايمْ إِصبْحنْ.


\par }{\MM \VS{22}أَرْوڒْ زِي مَارَّا نّشْوَاثْ ن ثمْژِي ؤُشَا أَرْذفْ ثَاسڭْذَا ذ لْ-إِيمَانْ ذ ثَايْرِي ذ ڒهْنَا أَكْ-ذ يِينِّي إِتّْڒَاغَانْ خْ سِيذِيثْنغْ زڭْ وُوڒْ إِزْذِيڭْ.
\XREF{◘}{{\XO 2:22 }{\XO{2:‏22
}}{\XT{1 تِيم. 6‏:‏11.
}}}

\VS{23}بعّذْ خْ إِمْحَارْوَاضنْ إِبُوهَاڒِييّنْ إِ وَارْ إِدْجِينْ إِ ڒبْنِي، مَاغَارْ ثسّْنذْ أَقَا ندّْهنْ غَارْ إِمْشُوبَّاشْ.
\XREF{◘}{{\XO 2:23 }{\XO{2:‏23
}}{\XT{1 تِيم. 1‏:‏4؛ 6‏:‏4؛ ثِيث. 3‏:‏9.
}}}

\VS{24}وَارْ إِشُووَّارْ إِ ؤُمْسخَّارْ ن سِيذِيثْنغْ أَذْ إِمْشُوبّشْ، مَاشَا إِشُووَّارْ أَسْ أَذْ يُويُورْ س ثمْهِينْثْ أَكْ-ذ مَارَّا، إِسّنْ أَذْ إِسّڒْمذْ، أَقَا غَارسْ تَّاسِيعْ ن ڒْخَاضَارْ،
\XREF{◘}{{\XO 2:24 }{\XO{2:‏24
}}{\XT{1 تِيم. 3‏:‏2.
}}}

\VS{25}مَاحنْذْ أَذْ إِسّڒْمذْ س ثمْهِينْثْ إِنِّي ث إِتّْعكَّاسنْ. أَذْ ثَاغْ أَربِّي أَذْ أَسنْ إِوْشْ أَذْ ثُوبنْ أَذْ سّْننْ ثِيذتّْ،
\XREF{◘}{{\XO 2:25 }{\XO{2:‏25
}}{\XT{ڭال. 6‏:‏1.
}}}

\VS{26}ؤُشَا أَذْ د أَسنْ-يَارّْ ڒْبَاڒْ، أَذْ نْفكّنْ زِي ڒْفخْ ن شِّيطَانْ، ونِّي إِ-ثنْ إِحبّْسنْ إِ ثِيزِي نّسْ.


\par }{\BB \par }
{\BB \par }
{\MM \par }

\Chap{3}{\SH ؤُسَّانْ إِنڭُّورَا
\par }
{\MM \VerseOne{1}مَاشَا سّنْ دّڭَّا، أَقَا ذڭْ وُوسَّانْ إِنڭُّورَا أَذْ ذِينْ إِڒِينْ ڒْمِيجَاڒَاثْ ن ڒْوقْثْ إِوْعَارنْ.
\XREF{◘}{{\XO 3:1 }{\XO{3:‏1
}}{\XT{1 تِيم. 4‏:‏1؛ 2 بُط. 2‏:‏3؛ يَاه. 18.
}}}

\VS{2}مِينْزِي إِوْذَانْ أَذْ خْسنْ إِخفْ نْسنْ، أَذْ إِڒِينْ ذ إِشطَّارنْ، ذ أَيْثْ ن بُو-نّْفَاخثْ ذ إِمْعفَّارنْ ذ إِمْشقَّافنْ، وَارْ تّطِّيعِينْ شَا إِ إِوْذَانْ
{\ADD{نْسنْ}}، أَذْ نْضَارنْ أَرْضَا، أَذْ إِڒِينْ ذ إِعفَّاننْ،

\VS{3}أَذْ شقّْفنْ، أَذْ مژْڒنْ ڒبْذَا ذِي
{\ADD{عْڒَامْ كُوڒْ}} نّشْوَاثْ، أَذْ إِڒِينْ قسْحنْ، شَارّْهنْ مِينْ إِصبْحنْ،

\VS{4}أَذْ إِڒِينْ ذ إِغدَّارنْ ذ إِفنْثْرُوسنْ، ذَايْسنْ نّْفَاخثْ، أَذْ خْسنْ نّشْوَاثْ كْثَارْ زِي أَربِّي.

\VS{5}نِيثْنِي غَارْسنْ ؤُذمْ ن ثِيڭّْوُوذِي زِي أَربِّي،
{\ADD{مَاشَا}} بدّنْ أَڭّْوجنْ خْ جّهْذْ نّسْ. إِنِّي إِدْجَانْ أَمنِّي، إِتّْخصَّا أَذْ ثنْ ثسِّيڭّْوجذْ خَاكْ.
\XREF{◘}{{\XO 3:5 }{\XO{3:‏5
}}{\XT{مت. 18‏:‏17؛ رُوم. 16‏:‏17؛ 2 تس. 3‏:‏6؛ ثِيث. 3‏:‏10؛ 2 يُوح. 10.
}}}


\par }{\MM \VS{6}زَّايْسنْ إِنِّي إِتّْحَامَانْ ثُوذْرِينْ ؤُشَا نِيثْنِي سُّوسُومنْ ثِيمْغَارِينْ ثِينِّي يَاربُّونْ دّْنُوبْ، تّْوَاعَارّنْثْ س ؤُبَارُّو ن نّشْوَاثْ،
\XREF{◘}{{\XO 3:6 }{\XO{3:‏6
}}{\XT{مت. 23‏:‏14؛ ثِيث. 1‏:‏11.
}}}

\VS{7}ثِينِّي خْسنْثْ أَذْ ڒمْذنْثْ ڒبْذَا.عمَّارْصْ أَذْ أَوْضنْ
{\ADD{دَّابْ ن يرْيَازنْ نِّي}} غَارْ ثُوسّْنَا ن ثِيذتّْ،
\XREF{◘}{{\XO 3:7 }{\XO{3:‏7
}}{\XT{1 تِيم. 5‏:‏11‏-‏13}}}

\VS{8}مَاشَا أَمْ مَامّشْ ثُوغَا يَانِّيسْ ذ يَامْبْرِيسْ تّمْعَاڒَانْ أَكْ-ذ مُوسَا، أَمُّو عَاوذْ إِنَا تّمْعَاڒَانْ أَكْ-ذ ثِيذتّْ: أَقَا-ثنْ ذ إِوْذَانْ، إِنِّي إِتّْوَاغشّْ ڒعْقڒْ نْسنْ، نِيثْنِي تّْوَامّنْضَارنْ زِي لْ-إِيمَانْ.
\XREF{◘}{{\XO 3:8 }{\XO{3:‏8
}}{\XT{ؤُف. 7‏:‏11.
}}}

\VS{9}مَاشَا وَارْ تّْرِيحنْ شَا كْثَارْ غَارْ زَّاثْ، مِينْزِي أَفْغُوڒْ نْسنْ إِبَانْ-د إِ مَارَّا، أَمْ مَامّشْ ثُوغَا إِتّْوَاسّنْ ؤُڒَا ذ
{\ADD{أَفْغُوڒْ}} ن يِينِّي
{\ADD{س ثْنَاينْ}}.


\par }{\BB \par }
{\MM \par }
{\SH أَمذْيَا ن بُولُوسْ ذ وَاوَاڒْ ن أَربِّي
\par }
{\MM \VS{10}مَاشَا شكْ ثْسِيغِيذْ أَكِيذِي ذڭْ ؤُسڒْمذْ إِنُو، أَمْ مَامّشْ ڭُّورغْ، ثْسِيغِيذْ أَكِيذِي ذِي لْغَارَاضْ
{\ADD{إِنُو}}، لْ-إِيمَانْ إِنُو، تَّاسِيعْ ن ڒْخَاضَارْ إِنُو، ثَايْرِي إِنُو ذ صّْبَارْ إِنُو،

\VS{11}ذِي ڒحْصَارَاثْ ذ ؤُودّبْ إِنُو. ثسّْنذْ ثِيمسْڒَايِينْ إِ خَافِي إِكِّينْ ذِي أَنْثِييُوخِييَا ذ إِكُونِييَا ذ لِيسْثْرَا، مَانْ مَارْكَاثْ ن ؤُذَارّشْ إِ كْسِيغْ، ؤُشَا أَقَا سِيذِي إِسّنْجمْ أَيِي زَّايْسنْثْ مَارَّا.
\XREF{◘}{{\XO 3:11 }{\XO{3:‏11
}}{\XT{إِزهد. 34‏:‏20؛ ڒخ. 13‏:‏50؛ 14‏:‏19؛ 2 كُور. 1‏:‏10.
}}}

\VS{12}مَارَّا إِنِّي إِخْسنْ أَذْ دَّارنْ س ثِيڭّْوُوذِي زِي أَربِّي ذِي يَاسُوع لْمَاسِيحْ، أَذْ تّْوَاذَارّْشنْ.
\XREF{◘}{{\XO 3:12 }{\XO{3:‏12
}}{\XT{مت. 16‏:‏24؛ لك. 24‏:‏26؛ يُوح. 17‏:‏14؛ ڒخ. 14‏:‏22؛ 1 تس. 3‏:‏3.
}}}

\VS{13}مَاشَا إِوْذَانْ إِعفَّاننْ ذ إِشمَّاثنْ أَذْ أَرْنِينْ ذِي ثُوعفّْنَا نْسنْ، أَذْ غْوَانْ ؤُشَا أَذْ تّْوَاغْوَانْ.


\par }{\MM \VS{14}مَاشَا شكْ، قِّيمْ ذِي مِينْ ثُوغَا ثْڒمْذذْ ؤُ ذِي مِينْ ثتّْوَاسّْقنْعذْ، مَاغَارْ ثسّْنذْ مَانْ ونْ إِ زِي ث ثْڒمْذذْ،

\VS{15}ؤُ أَقَا زِي ثمْژِي نّشْ ثتّْوَاسّْڒمْذذْ ذِي ثِيرَا إِقدّْسنْ، ثِينِّي زمَّارنْثْ أَذْ شكْ أَرّنْثْ ذ أَمِيغِيسْ أَڒْ
{\ADD{غَا ثطّْفذْ}} ثُوذَارْثْ س لْ-إِيمَانْ ن يَاسُوع لْمَاسِيحْ.

\VS{16}كُوڒْ ثِيرَا إِ يُورَانْ س أَرُّوحْ
{\ADD{إِقدّْسنْ}}، أَقَا إِنفّعْ عَاوذْ إِ ؤُسڒْمذْ، إِ ؤُصحِّي، إِ وعْذَاڒْ ؤُشَا إِ تَّارْبِييّثْ ذِي ثْسڭْذَا،
\XREF{◘}{{\XO 3:16 }{\XO{3:‏16
}}{\XT{2 بُط. 1‏:‏20، 21.
}}}

\VS{17}حِيمَا بْنَاذمْ ن أَربِّي أَذْ يِيڒِي إِعسّْ، إِحزّمْ إِ مَارَّا ڒْخذْمثْ إِصبْحنْ.


\par }{\BB \par }
{\BB \par }
{\MM \par }

\Chap{4}{\SH ڒْخذْمثْ ن ؤُمْبشَّارْ
\par }
{\MM \VerseOne{1}{\ADD{ذ مَانْ أَيَا إِ}} تّْعوّْڒغْ خَاكْ زَّاثْ إِ أَربِّي ذ سِيذِيثْنغْ يَاسُوع لْمَاسِيحْ، ونِّي إِ غَا إِحكْمنْ خْ يِينِّي إِدَّارنْ ؤُ خْ يِينِّي إِمُّوثنْ غَارْ ؤُخشِّي ن ثْڭلْذِيثْ نّسْ:
\XREF{◘}{{\XO 4:1 }{\XO{4:‏1
}}{\XT{رُوم. 1‏:‏9؛ 9‏:‏1؛ 2 كُور. 1‏:‏23؛ 11‏:‏31؛ ڭال. 1‏:‏20؛ فِيل. 1‏:‏8؛ 1 تس. 2‏:‏5؛ 1 تِيم. 5‏:‏21؛ 6‏:‏13.
}}}

\VS{2}بَارّحْ س وَاوَاڒْ، إِڒِي ثْفَاقذْ ذِي مَانْ أَيَا ذِي ڒْوقْثْ نِيغْ بَارَّا إِ ڒْوقْثْ، صحّْ، عَاقبْ، عْڒمْ س مَارَّا تَّاسِيعْ ن ڒْخَاضَارْ ؤُ س ؤُسڒْمذْ.

\VS{3}مِينْزِي أَذْ د-ثَاسْ إِشْثْ ن ڒْوقْثْ خْمِي إِوْذَانْ وَارْ قبِّيڒنْ عَاذْ ثَاغُورِي إِصحّنْ، مَاشَا أَذْ سّْمُوننْ إِ إِخفْ نْسنْ أَطَّاسْ ن إِمسْغَارنْ عْلَاحْسَابْ ثِيزِي نْسنْ، إِنِّي إِسَّاريّْحنْ إِمزُّوغنْ نْسنْ.

\VS{4}أَذْ جمْذنْ ثِيذتّْ خْ إِمجَّانْ نْسنْ ؤُشَا أَذْ فّْغنْ زڭْ وبْرِيذْ غَارْ ثْحُوجَا إِخْوَانْ.

\VS{5}مَاشَا شكْ، فَاقْ ذِي كُوڒْشِي، كْسِي أَرْمحْ، أڭّْ ڒْخذْمثْ ن ؤُمْبشَّارْ ؤُشَا كمّڒْ ڒْخذْمثْ ن ثْسخَّارْثْ نّشْ.


\par }{\BB \par }
{\MM \par }
{\SH أَوَاڒْ ذ ؤُسدْجمْ أَنڭَّارُو
\par }
{\MM \VS{6}مِينْزِي نشّْ أَقَا تّْوَازدْجْعغْ أَمْ ثوْهِيبْثْ
{\ADD{ن ؤُسيّبْ}} ؤُ ڒْمِيجَاڒْ ن ثْوَاحِيثْ إِنُو يِيوضْ-د.
\XREF{◘}{{\XO 4:6 }{\XO{4:‏6
}}{\XT{2 بُط. 1‏:‏14.
}}}

\VS{7}نشّْ منْغغْ أَمنْغِي أَصبْحَانْ، أَقَا كمّْڒغْ ثَازّْڒَا إِنُو، حْضِيغْ لْ-إِيمَانْ.

\VS{8}خنِّي ڒخُّو، تَّاجْ ن ثْسڭْذَا، ثنِّي إِ ذ أَيِي غَا إِوْشْ سِيذِي ذڭْ وَاسّْ نِّي، خْمِي غَا إِحْكمْ إِمْسڭَّاذنْ، أَقَا إِوْجذْ. مَاشَا وَارْ إِدْجِي إِ نشّْ وَاهَا، مَاشَا عَاوذْ إِ
{\ADD{مَارَّا}} إِنِّي إِتّخْسنْ أَخشِّي نّسْ.
\XREF{◘}{{\XO 4:8 }{\XO{4:‏8
}}{\XT{1 كُور. 9‏:‏25؛ 1 بُط. 5‏:‏4.
}}}


\par }{\BB \par }
{\MM \VS{9}شْضَارثْ حِيمَا أَذْ غَارِي د-ثَاسذْ ذغْيَا.

\VS{10}مِينْزِي ذِيمَاسْ إِسْمحْ ذَايِي،
{\ADD{مَاغَارْ}} نتَّا إِتّخْسْ دُّونشْثْ
{\ADD{ن يِيضَا}} ؤُشَا إِرُوحْ غَارْ ثِيسَّالُونِيكَا، ؤُ كْرِيسْكِيسْ إِرُوحْ غَارْ ڭَالَاطِييَا ؤُ ثِيثُوسْ غَارْ ذَالْمَاثِييَا.
\XREF{◘}{{\XO 4:10 }{\XO{4:‏10
}}{\XT{كُول. 4‏:‏14؛ فلمن. 24.
}}}

\VS{11}مْغِيرْ لُوكَا إِ كِيذِي إِقِّيمنْ. أَوِي-د مَارْكُوسْ ؤُشَا ڭوّذْ إِ-ث أَكِيذكْ، مِينْزِي إِنفّعْ أَيِي ذِي ڒْخذْمثْ ن ثْسخَّارْثْ.
\XREF{◘}{{\XO 4:11 }{\XO{4:‏11
}}{\XT{ڒخ. 15‏:‏37؛ كُول. 4‏:‏10، 14؛ فلمن. 24.
}}}

\VS{12}سكّغْ-د ثِيشِيكُوسْ غَارْ أَفَاسُوسْ.
\XREF{◘}{{\XO 4:12 }{\XO{4:‏12
}}{\XT{ڒخ. 20‏:‏4؛ كُول. 4‏:‏7.
}}}


\par }{\MM \VS{13}خْمِي د غَا ثَاسذْ، أَوِي-د أَكِيذكْ أَقْرَابْ إِ إِذْلِيسنْ إِتّْوَانْضنْ نِّي جِّيغْ ذِي ثْرُووَاسْ غَارْ كَارْپُوسْ ؤُڒَا ذ إِذْلِيسنْ، ذ أَمزْوَارُو ڒمْصَاحفْ ن شَّارْكْ.


\par }{\MM \VS{14}أَلِيكْسَانْذِيرْ، أَمْزِيڒْ
{\ADD{ن نّْحَاسْ}}، ثُوغَا إِڭَّا ذَايِي أَطَّاسْ ن ثُوعفّْنَا. سِيذِيثْنغْ أَذْ ث إِخدْجصْ عْلَاحْسَابْ ڒخْذَايمْ نّسْ.
\XREF{◘}{{\XO 4:14 }{\XO{4:‏14
}}{\XT{1 تِيم. 1‏:‏20.
}}}

\VS{15}حْضَا إِخفْ نّشْ زَّايسْ، مِينْزِي نتَّا ثُوغَا إِتّْعكَّاسْ أَوَاڒنْ نّغْ أَطَّاسْ.


\par }{\MM \VS{16}ؤُمِي كَّارغْ أَذْ وْثغْ خْ إِخفْ إِنُو ثْوَاڒَا ثَامزْوَارُوثْ، ؤُڒَا ذ إِجّْ وَارْ كِيذِي د-يُوسِي، مَاشَا مَارَّا سمْحنْ ذ أَيِي. أجّْ وَارْ إِتِّيڒِي ذ أَخدْجصْ نْسنْ.

\VS{17}مَاشَا سِيذِي ثُوغَا-ث غَارْ ؤُغزْذِيسْ إِنُو ؤُشَا إِوْشَا أَيِي جّهْذْ، حِيمَا خنِّي زَّايِي إِ غَا ثْكمّڒْ ثْبَارّحْثْ، ؤُ مَارَّا ڒڭْنُوسْ أَذْ سْڒنْ، أَقَا نشّْ تّْوَافكّغْ-د زڭْ ؤُخنْفُوشْ ن وَايْرَاذْ.

\VS{18}سِيذِي أَذْ أَيِي إِفكّْ زِي مَارَّا
{\ADD{ثَامعْمُوتْشْ}} ثَاعفَّانْثْ، أَذْ أَيِي إِوْشْ ثُوذَارْثْ ذِي ثْڭلْذِيثْ نّسْ ذڭْ إِجنْوَانْ، مَاغَارْ إِ نتَّا إِ غَا يِيڒِي ؤُعُودْجِي إِ ڒبْذَا قَاعْ. أَمِينْ.


\par }{\BB \par }
{\MM \VS{19}سدْجمْ خْ بْرِيسْكِيلَّا ذ أَكْوِيلَا ؤُ خْ
{\ADD{أَيْثْبَابْ ن}} ثَادَّارْثْ ن ؤُنِيسِيفُورُوسْ س ڒهْنَا.
\XREF{◘}{{\XO 4:19 }{\XO{4:‏19
}}{\XT{ڒخ. 18‏:‏2؛ رُوم. 16‏:‏3.
}}}


\par }{\MM \VS{20}إِرَاسْثُوسْ إِقِّيمْ ذِي كُورِينْثُوسْ ؤُ ثْرُوفِيمُوسْ جِّيغْ ث ذِي مِيلِيثُوسْ إِهْڒشْ.


\par }{\MM \VS{21}شْضَارثْ أَذْ د-ثَاسذْ قْبڒْ ثَاڭْرِيسْثْ.

\par }{\MM إِوْپُولُوسْ ذ بُوذِينْسْ ذ لِينُوسْ ذ كْلُوذِييَا ذ مَارَّا أَوْمَاثنْ تّْسدْجَامنْ خَاكْ س ڒهْنَا.


\par }{\MM \VS{22}أَذْ يِيڒِي سِيذِيثْنغْ يَاسُوع لْمَاسِيحْ أَكْ-ذ أَرُّوحْ نّشْ. أَرْضَا أَذْ كِيذكْ يِيڒِي. أَمِينْ.


\par }\end{RTL}
