\begin{RTL}
\NormalFont\ShortTitle{عَامُوسْ}

{\MT عَامُوسْ


\par }\ChapOne{1}{\SH ڒحْكَامَاثْ يَاهُوذَا ذ إِسْرَائِيل ؤُ خْ ثِيمُّورَا إِ ذ أَسنْثْ-إِ-د إِنّْضنْ
\par }
{\MM \VerseOne{1}أَوَاڒنْ ن عَامُوسْ، ونِّي ثُوغَا إِدْجَانْ جَارْ إِمكْسَاونْ ن ثَاقُوعَا،
{\ADD{أَوَاڒنْ}} إِ إِژْرَا خْ إِسْرَائِيل، ذڭْ وُوسَّانْ ن عُوزِّييَا، أَجدْجِيذْ ن يَاهُوذَا، ذ يَارُوبْعَامْ، مِّيسْ ن يُووَاشْ، أَجدْجِيذْ ن إِسْرَائِيل، ثْنَاينْ ن إِسڭّْوُوسَا قْبڒْ إِ ونْهزِّي ن ثمُّورْثْ.
\XREF{◘}{{\XO 1:1 }{\XO{1:‏1
}}{\XT{زَاك. 14‏:‏5}}}


\par }{\BB \par }
{\MM \VS{2}نتَّا إِنَّا: ”سِيذِي أَذْ إِزهَّارْ زِي صِيهْيُونْ، أَذْ إِسّْڭعّذْ ثْمِيجَّا نّسْ زِي ؤُرْشَالِيمْ. دّْمَانِي ن ثَاروْسَا أَذْ شضْننْثْ ؤُ ثَاقِيشّثْ ن كَارْمِيلْ أَذْ ثِيسْڒَاوْ.“
\XREF{◘}{{\XO 1:2 }{\XO{1:‏2
}}{\XT{إِرْم. 25‏:‏30؛ يُووِ. 4‏:‏16}}}


\par }{\BB \par }
{\MM \VS{3}”أَمُّو إِ إِقَّارْ سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{ذِيمَاشْقْ}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي سَّارْوَاثنْ جِيلْعَاذْ س ثڒْوِيحِينْ إِتّحْڒُودْجُوضنْ ن وُوزَّاڒْ إِ ؤُسَارْوثْ.

\VS{4}أَذْ سّكّغْ ثِيمسِّي ذِي ثَادَّارْثْ ن حَازَايِيلْ، أَذْ ثشّْ ڒقْصُورْ ن بِينْهَاذَاذْ.

\VS{5}أَذْ أَرْژغْ زّكْرُونْ ن ذِيمَاشْقْ ؤُ أَذْ مْحِيغْ ونِّي إِزدّْغنْ زِي بُوقْعَا-أَوَانْ،
{\ADD{زِي ڒوْضَا ن وَاردّدْجْ}}، ذ ونِّي زِي ثَادَّارْثْ ن مژْرِي إِ يَاربُّونْ أَزدْجَاضْ، ؤُ ڒْڭنْسْ ن أَرَامْ أَذْ إِتّْوَانْذهْ ذِي ثْمحْبَاسْثْ غَارْ قِيرْ!، إِنَّا سِيذِي.“
\XREF{◘}{{\XO 1:5 }{\XO{1:‏5
}}{\XT{2 إِج. 16‏:‏9؛ إِشا. 17‏:‏1‏-‏11؛ إِرْم. 49‏:‏23‏-‏27}}}


\par }{\BB \par }
{\MM \VS{6}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{غَازَّا}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي إِوْينْ
{\ADD{ڒْْڭنْسْ إِنُو}} قَاعْ ذِي لْمنْفَا، حِيمَا أَذْ
{\ADD{ث}} سلّْمنْ إِ إِذُومْ.
\XREF{◘}{{\XO 1:6 }{\XO{1:‏6
}}{\XT{2 إِم. 21‏:‏16، 17؛ 28‏:‏18}}}

\VS{7}أَذْ سّكّغْ ثِيمسِّي ذَاخڒْ ذِي ڒحْيُوضْ ن غَازَّا، أَذْ ثشّْ ڒقْصُورْ نّسْ.

\VS{8}نشّْ أَذْ ثحِّيغْ أَمزْذُوغْ زِي أَشْذُوذْ ؤُ زِي أَشْقَالُونْ ونِّي يَاربُّونْ أَزدْجَاضْ ؤُ نشّْ أَذْ كْسِيغْ أَفُوسْ إِنُو ضِيدّْ إِ عَاقْرُونْ ؤُ مِينْ إِقِّيمنْ ن أَيْثْ ن إِفِيلِيسْطِينِييّنْ أَذْ إِتّْوَاهلّكْ، إِقَّارْ سِيذِي إِنُو، سِيذِي.“


\par }{\BB \par }
{\MM \VS{9}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{صُورْ}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي سلّْمنْ
{\ADD{ڒْڭنْسْ إِنُو}} قَاعْ ذِي لْمنْفَا إِ إِذُومْ، وَارْ إِذَارنْ ڒْعَاهْذْ أَكْ-ذ وَاوْمَاثنْ نْسنْ.

\VS{10}س ؤُينِّي أَذْ سّكّغْ ثِيمسِّي ذَاخڒْ ذِي ڒحْيُوضْ ن صُورْ، أَذْ ثشّْ ڒقْصُورْ نّسْ.“


\par }{\BB \par }
{\MM \VS{11}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{إِذُومْ}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نتَّا إِضْفَارْ أَوْمَاثنْ نّسْ س سِّيفْ ؤُ إِسّْعِيدْجِي أَرّحْمثْ نّسْ، ؤُ
{\ADD{مِينْزِي}} أَغْضَابْ نّسْ إِقِّيمْ إِشَارّڭْ بْڒَا قطُّو، ؤُ
{\ADD{مِينْزِي}} أَهذِّي ن ؤُذُوقّزْ نّسْ
{\ADD{ن ؤُفُوڭمْ}} إِقِّيمْ
{\ADD{إِسَّاڭّْوَاذْ}} ڒبْذَا.

\VS{12}نشّْ أَذْ سّكّغْ ثِيمسِّي ذِي ثَايْمَانْ، أَذْ ثشّْ ڒقْصُورْ ن بُوصْرَا.“


\par }{\BB \par }
{\MM \VS{13}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭِّينْ}}
{\BD{أَيْثْ ن عَامُّونْ}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي شَارّْڭنْ ثِيمْغَارِينْ س دّيْسثْ زِي جِيلْعَاذْ، حِيمَا أَذْ سّْوسّْعنْ ثَامُّورْثْ نْسنْ.

\VS{14}نشّْ أَذْ سَّارْغغْ إِشْثْ ن ثْمسِّي ذَاخڒْ إِ ڒحْيُوضْ نْ رَابَّا، أَذْ ثشّْ ڒقْصُورْ نّسْ، غَارْ إِغُويَّانْ ذڭْ وَاسّْ ن ؤُمنْغِي، أَمْ إِسُوضْ ؤُسمِّيضْ ذڭْ وَاسّْ ن ثْحَارْيَاضْثْ.

\VS{15}أَجدْجِيذْ نْسنْ أَذْ يُويُورْ ذِي لْمنْفَا، نتَّا أَكْ-ذ ڒْحُوكَّامْ نّسْ، إِنَّا سِيذِي.“


\par }{\BB \par }
{\BB \par }
{\MM \par }

\Chap{2}{\MM \VerseOne{1}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{مُوآبَ}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي سّْشمْضنْ إِيْسَانْ ن ؤُجدْجِيذْ ن إِذُومْ أَڒَامِي ذوْڒنْ ذ جِّيرْ.

\VS{2}نشّْ أَذْ سّكّغْ ثِيمسِّي ذِي مُوآبَ، أَذْ ثشّْ ڒقْصُورْ ن قَارْيُوثْ. مُوآبَ أَذْ إِمّثْ غَارْ دّْرِيزْ أَمقّْرَانْ، غَارْ إِغُويَّانْ
{\ADD{ن ؤُمنْغِي}}
{\ADD{ؤُ}} غَارْ ڒْحسّْ نْ  ؤُسُوضِي ذڭْ ؤُيِيشّْ ن إِشَارِّي.

\VS{3}نشّْ أَذْ ثحِّيغْ ڒْقَاضِي زِي ڒْوسْثْ نّسْ ؤُ أَذْ نْغغْ مَارَّا ڒْحُوكَّامْ نّسْ أَكِيذسْ، إِقَّارْ سِيذِي.“


\par }{\BB \par }
{\MM \VS{4}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{يَاهُوذَا}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي وَارْ قْبِيڒنْ شَّارِيعَا ن سِيذِي ؤُ وَارْ طِّيفنْ ذِي ثْوصَّا إِنُو ؤُ
{\ADD{مِينْزِي}}
{\ADD{إِربِّيثنْ نْسنْ}} ن إِخَارِّيقنْ، إِنِّي ضْفَارنْ ڒجْذُوذْ نْسنْ، أَرِّينْ ثنْ ودَّارنْ،

\VS{5}نشّْ أَذْ سّكّغْ ثِيمسِّي ذِي يَاهُوذَا، أَذْ ثشّْ ڒقْصُورْ ن ؤُرْشَالِيمْ.“


\par }{\BB \par }
{\MM \VS{6}”أَمُّو إِ إِنَّا سِيذِي: خْ ثْڒَاثَا ن إِخطَّانْ
{\ADD{إِ إِڭَّا}}
{\BD{إِسْرَا‘إِلْ}}،
{\ADD{عَاذْ مَاهُو}} خْ أَربْعَا، وَارْ ث سّْبطَّاڒغْ، مِينْزِي نِيثْنِي زّنْزنْ أَمْسڭّذْ س
{\ADD{ثْمنْيَاثْ ن}} نُّوقَارْثْ ؤُ أَمزْڒُوضْ إِ ثْيُويَا ن سَانْذَالِييَاثْ.

\VS{7}نِيثْنِي ثشْضِيضِيحنْ غَارْ ثْعجَّاجْثْ خْ ؤُزدْجِيفْ ن إِمُوقْڒِيڒنْ ؤُ نِيثْنِي تّْبلَّاعنْ أَبْرِيذْ ن إِمْوَاضْعنْ
{\ADD{بْڒَا سِّيبّثْ}}. أَرْيَازْ ذ بَابَاسْ رُوحنْ غَارْ ثحْرَامْثْ ذ إِشْثْ، حِيمَا أَذْ فضْحنْ إِسمْ إِنُو إِقدّْسنْ.

\VS{8}نِيثْنِي سّْوَاژَّاضنْ إِخفْ نْسنْ زَّاثْ مْكُوڒْ أَعَالْطَارْ خْ وَارُّوضْ إِ د-إِتّْوَارهْننْ ؤُ ذِي ثَادَّارْثْ ن أَربِّي نْسنْ سسّنْ بِينُو
{\ADD{سَّاغنْ ث س ثْمنْيَاثْ}} ن يِينِّي خْ إِتّْوَاڭّْ مُولْثَا.

\VS{9}ذ نشّْ إِ ثُوغَا
{\ADD{ذِينْ}} ثحِّيغْ إِمُورِييّنْ زَّاثْ إِ ؤُغمْبُوبْ نْسنْ، إِنِّي ثُوغَا يُوعْڒَانْ أَمْ ثْنڭْلِينْ يُوعْڒَانْ ؤُ جهّْذنْ أَمْ ثْشجُّورَا ن ڒْبدْجُوضْ. نشّْ ثحِّيغْ ڒْغِيدْجثْ نّسْ سنّجْ ؤُ إِژوْرَانْ نّسْ سْوَادَّايْ.
\XREF{◘}{{\XO 2:9 }{\XO{2:‏9
}}{\XT{ڒخْڒ. 21‏:‏24؛ أَعَوذ. 2‏:‏31؛ ياش. 24‏:‏8}}}

\VS{10}ذ نشّْ إِ ثُوغَا كنِّيوْ إِ د-إِسّْڭعّْذنْ زِي مِيصْرَا ؤُ أَرِّيغْ كنِّيوْ ثُويُورمْ أَربْعِينْ ن إِسڭّْوُوسَا ذِي ڒخْڒَا، مَاحنْذْ أَذْ ثطّْفمْ ثَامُّورْثْ ن إِمُورِييّنْ ذ ڒْوَارْثْ.
\XREF{◘}{{\XO 2:10 }{\XO{2:‏10
}}{\XT{ؤُف. 12‏:‏51}}}

\VS{11}زڭْ إِحنْجِيرنْ نْومْ أَرِّيغْ زَّايْسنْ إِنَابِييّنْ ؤُ زڭْ إِحُوذْرِييّنْ نْومْ
{\ADD{أَرِّيغْ زَّايْسنْ}} إِنِّي ثُوغَا يَاربُّونْ تَّاجْ
{\ADD{ن ؤُشُوَّافْ ن لْوَاعْذْ}}. مَا وَارْ إِدْجِي أَمنِّي،
{\ADD{أَ}} أَيْثْ ن إِسْرَائِيل؟!،
{\ADD{أَمُّو إِ}} إِقَّارْ سِيذِي.

\VS{12}كنِّيوْ
{\ADD{مَاشَا}} ثَارِّيمْ إِنِّي ثُوغَا يَاربُّونْ تَّاجْ
{\ADD{ن وعْزَاڒْ}} أَذْ سْونْ بِينُو ؤُ كنِّيوْ ثْوصَّامْ إِنَابِييّنْ، ثنَّامْ: ’كنِّيوْ وَارْ غَارْومْ بُو تّسْرِيحْ، حِيمَا أَذْ ثْنبَّامْ!‘
\XREF{◘}{{\XO 2:12 }{\XO{2:‏12
}}{\XT{عَام. 7‏:‏12، 13}}}

\VS{13}خْزَارْ، نشّْ أَذْ أَومْعبّْزغْ سْوَادَّايْ أَمْ يِيشْثْ ن ثْكَارُّوثْ ثشُّورْ س ثْقبِّيضِينْ
{\ADD{ن إِمنْذِي}} ثْعبّزْ
{\ADD{ثِيجَارَّارِينْ نّسْ ذِي ثمُّورْثْ سْوَادَّايْ}}.

\VS{14}أَقَا صَافِي ثَاروْڒَا إِ ونِّي إِفْسُوسنْ، ؤُ ونِّي إِجهْذنْ وَارْ إِزمَّارْ أَذْ إِحْضَا جّهْذْ نّسْ ؤُ بُو-ثغْڒُوضْثْ وَارْ إِزمَّارْ أَذْ إِسّنْجمْ ثُوذَارْثْ نّسْ.

\VS{15}ونِّي إِطّْفنْ ذِي ڒْقوْسْ، وَارْ
{\ADD{إِتّْغِيمِي}} إِبدّْ، ؤُ ونِّي إِزمَّارنْ خْ ثَازْڒَا، وَارْ إِنجّمْ، ؤُ ونِّي إِندّْهنْ أَيِيسْ، وَارْ إِزمَّارْ أَذْ إِسّنْجمْ ڒعْمَارْ نّسْ.

\VS{16}ونِّي إِزعّْمنْ قَاعْ جَارْ أَيْثْ ن بُو-ثغْرُوضْثْ أَذْ يَارْوڒْ ذ أَعَارْيَانْ
{\BD{ذڭْ وَاسّْ نِّي}}،
{\ADD{أَمُّو إِ}} إِقَّارْ سِيذِي.“


\par }{\BB \par }
{\BB \par }
{\MM \par }

\Chap{3}{\SH ڒْحُوكْمْ ن سِيذِي خْ إِسْرَائِيل ذ سَامَارْيَا
\par }
{\MM \VerseOne{1}”سْڒمْ أَوَاڒْ-أَ إِ كِيذْومْ إِسَّاوَاڒْ سِيذِي،
{\ADD{أَ}} أَيْثْ ن إِسْرَائِيل، أَكْ-ذ كُوڒْ ڒَادْجْ نِّي سّْڭعّْذغْ نشّْ زِي ثمُّورْثْ ن مِيصْرَا، أَمْ قَّارغْ:

\VS{2}’زِي مَارَّا ڒَادْجَاثْ ن دُّونشْثْ سّْنغْ مْغِيرْ كنِّيوْ. خْ ؤُيَا أَذْ كنِّيوْ عَاقْبغْ خْ مَارَّا ڒْمُوعْصِييَّاثْ نْومْ!

\VS{3}مَا أَذْ ؤُيُورنْ ثْنَاينْ أَكْ-ذ وَايَاوْيَا، بْڒَا مَا تَّافْقنْ؟

\VS{4}مَا أَذْ إِزهَّارْ وَايْرَاذْ ذڭْ وزْغَارْ ڒَامِي وَارْ غَارسْ بُو زَّارْذثْ؟ مَا أَيْرَاذْ ذ أَمژْيَانْ أَذْ يجّْ ثْمِيجَّا نّسْ أَذْ ثتّْوَاسڒْ زڭْ يفْرِي، أَمْ وَارْ إِمْنِيعْ وَالُو؟
\FTNT{◼}{{\FR 3:4 }{\FR{3:‏4
}}{\FT{{\BD{’أَزْغَارْ‘}} - نِيغْ ’ڒْغَابثْ‘ نِيغْ ’ثَازْڭَانْثْ‘.}}}

\VS{5}مَا أَذْ إِنْضَارْ وجْضِيضْ ذِي ڒْفخْ خْ
{\ADD{وُوذمْ ن}} ثمُّورْثْ، مَاڒَا وَارْ ذِينْ
{\ADD{ذَايسْ}} مَاشَّا إِ نتَّا؟ مَا أَذْ إِنُّورْفعْ ڒْفخْ زِي ثمُّورْثْ مَاڒَا ثخْوَا؟

\VS{6}مَاڒَا
{\ADD{حذْ}} إِسُوضْ ذڭْ ؤُيِيشّْ ن إِشَارِّي ذِي ثنْذِينْثْ، مَا وَارْ إِتَّارْجِيجِي ڒْڭنْسْ؟ مَاڒَا إِمْسَارْ إِجّْ ن ؤُشڒْوَاوْ ذِي ثنْذِينْثْ، مَا وَارْ ت إِڭِّي سِيذِي؟\XREF{◘}{{\XO 3:6 }{\XO{3:‏6
}}{\XT{إِشا. 45‏:‏7؛ إِڭجذ. 3‏:‏37، 38}}}

\VS{7}مَاغَارْ سِيذِي إِنُو، سِيذِي، وَارْ إِتّڭّْ ؤُڒَا ذ إِشْثْ نْ ڒْحَاجثْ بْڒَا مَا أَذْ إِسَّارْڭبْ شّْوَارْ نّسْ
{\ADD{إِنُّوفَّارنْ}} إِ إِمْسخَّارنْ نّسْ، إِنَابِييّنْ.

\VS{8}أَيْرَاذْ إِزهَّارْ، مَانْ ونْ وَارْ إِتّڭّْوْذنْ؟ سِيذِي إِنُو، سِيذِي، أَقَا إِسِّيوڒْ، مَانْ ونْ وَارْ إِتّْنبَّا؟‘ “


\par }{\BB \par }
{\MM \VS{9}”جّمْ أَذْ إِتّْوَاسڒْ أَيَا ذِي ڒقْصُورْ ذِي أَشْذُوذْ ؤُ ذِي ڒقْصُورْ ن ثمُّورْثْ ن مِيصْرَا، إِنِي: ’مُونمْ خْ إِذُورَارْ ن سَامَارْيَا ؤُ خْزَارمْ أَنهْوڒْ أَمقّْرَانْ ذِي ڒْوسْطْ نّسْ ؤُ إِنِّي ذَايسْ إِتّْوَاحْصَارنْ!‘

\VS{10}نِيثْنِي وَارْ سِّيننْ مَامّشْ غَا ڭّنْ مِينْ إِسڭّْذنْ، إِقَّارْ سِيذِي، نِيثْنِي إِنِّي إِيَارّْونْ لْعُونْفْ ذ ثْكشَّاضْثْ ذِي ڒقْصُورْ نْسنْ.‘

\VS{11}س ؤُيَا، أَمُّو إِ إِقَّارْ سِيذِي إِنُو، سِيذِي: ’إِجّْ ن ڒعْذُو! نتَّا إِتّنّضْ إِ ثمُّورْثْ
{\ADD{مَارَّا}}! أَذْ إِسّهْوَا جّهْذْ نّمْ زَّايمْ ؤُ ڒقْصُورْ نّمْ أَذْ تّْوَاكشّْضنْ.‘
\XREF{◘}{{\XO 3:11 }{\XO{3:‏11
}}{\XT{إِشا. 28‏:‏1‏-‏3}}}

\VS{12}أَمُّو إِ إِقَّارْ سِيذِي: ’أَمْ إِفكّْ إِجّْ ن ؤُمكْسَاوْ ثْنَاينْ ن إِضَارنْ نِيغْ إِجّْ ن يِيخفْ ن ؤُمزُّوغْ زڭْ ؤُقمُّومْ ن وَايْرَاذْ، أَمُّو إِ غَا تّْوَاسّْنجْمنْ أَيْثْ ن إِسْرَائِيل، إِنِّي
{\ADD{إِ ذِينْ}} إِتّْغِيمَانْ ذِي سَامَارْيَا خْ ثْمَا ن قَامَا ؤُ خْ يِيشْثْ ن ثْزرْبِييّثْ زِي ذِيمَاشْقْ ڭِّينْ ت خْ يِيشْثْ ن ڒمْطَارْبثْ.‘ “


\par }{\MM \VS{13}”سْڒمْ ؤُ شهْذمْ ذِي ثَادَّارْثْ ن يَاعْقُوبْ،
{\ADD{أَمُّو إِ}} إِقَّارْ سِيذِي إِنُو سِيذِي، أَربِّي ن ڒْعسْكَارَاثْ.

\VS{14}مِينْزِي ذڭْ وَاسّْ نِّي ذِي غَا خڒْفغْ إِخطَّانْ ن إِسْرَائِيل، أَذْ سِّيوْضغْ
{\ADD{عَاوذْ}} أَخدْجصْ خْ إِعَالْطَارنْ ن بَايْثْ-إِلْ،
{\ADD{مَاغَارْ}} أَذْ تّْوَاقضْعنْ وَاشَّاونْ ن ؤُعَالْطَارْ، أَذْ وْضَانْ غَارْ ثمُّورْثْ.

\VS{15}نشّْ أَذْ هذْمغْ ثَازذِّيغْثْ ن ثْڭَارْسْثْ ذ ثْزذِّيغْثْ ن ؤُنبْذُو ؤُ ثُوذْرِينْ ن ڒْعَاجْ أَذْ تّْوَاقْضَانْثْ، ؤُ أَطَّاسْ ن ثُوذْرِينْ أَذْ تّْوَارذْدْجنْثْ!‘،
{\ADD{أَمُّو إِ}} إِقَّارْ سِيذِي.“
\FTNT{◼}{{\FR 3:15 }{\FR{3:‏15
}}{\FT{{\BD{’ڒْعَاجْ‘}} - نِيغْ ’لْعَاجْ‘.}}}


\par }{\BB \par }
{\BB \par }
{\MM \par }

\Chap{4}{\SH إِسْرَائِيل وَارْ ثتُّوبْ شَا
\par }
{\MM \VerseOne{1}”سْڒنْثْ، أَوَاڒْ-أَ،
{\ADD{أَ}} ثِيفُونَاسِينْ ن بَاشَانْ نِّي
{\ADD{إِدْجَانْ}} خْ وذْرَارْ ن سَامَارْيَا، ثِينِّي إِحصَّارنْ إِمُوقْڒِيڒنْ، ثِينِّي إِعفّْسنْ خْ إِمزْڒَاضْ، ثِينِّي إِقَّارنْ إِ أَيْثْبَابْ نْسنْ: ’أَوْيمْ-د
{\ADD{شَا}}
{\ADD{أَڒَامِي}} إِ غَا نسُّو!‘

\VS{2}سِيذِي إِنُو، سِيذِي، إِجُّودْجْ س ثْقدَّاسْثْ نّسْ، أَقَا أَذْ خَاكنْثْ د-كّنْ وُوسَّانْ، أَذْ كنِّينْثْ كّْسنْ س إِغَانْثْشُوثنْ ؤُ مِينْ زَّايْكنْثْ إِقِّيمنْ س ثْصنَّارِينْ ن إِسڒْمَانْ.

\VS{3}كنِّينْثْ أَذْ ثفّْغنْثْ زِي ثِيزّيِّينْ ن ڒحْيُوضْ، كُوڒْ إِشْثْ ن ثمْغَارْثْ نِيشَانْ غَارْ زَّاثْ. كنِّينْثْ أَذْ تّْوَاسّكّنْثْ غَارْ هَارْمُونْ،
{\ADD{أَمُّو إِ}} إِقَّارْ سِيذِي.


\par }{\MM \VS{4}{\ADD{إِوَا،}} أَسمْ-د غَارْ بَايْثْ-إِلْ ؤُعدَّامْ،
{\ADD{أَسمْ-د غَارْ}} جِيلْجَالْ ؤُ أَرْنِيمْ ذڭْ إِعذِّيينْ نْومْ.
{\ADD{إِوَا،}} أَوْيمْ-د ثِيغَارْصَا نْومْ كُوڒْ ضّْبحْ ذ ڒعْشُورْ نْومْ إِشْثْ ن ثْوَاڒَا ذِي ثْڒَاثَا ن وُوسَّانْ!
\XREF{◘}{{\XO 4:4 }{\XO{4:‏4
}}{\XT{حُوش. 12‏:‏12}}}

\VS{5}{\ADD{إِوَا،}} سْبخَّارْ إِشْثْ ن ثوْهِيبْثْ ن ؤُقَاذِي س
{\ADD{وغْرُومْ أَكْ-ذ}} ونْثُونْ ؤُ ڒَاغَامْ،
{\ADD{مَاحنْذْ أَذْ قدّْمنْ}} ثِيوْهِيبِينْ س ڒْخَاضَارْ، بَارّْحمْ زَّايسْ، مَاغَارْ أَمُّو إِ ذ أَومْ إِتّعْجِيبْ،
{\ADD{أَ}} أَيْثْ ن إِسْرَائِيل،
{\ADD{أَمُّو إِ}} إِقَّارْ سِيذِي إِنُو، سِيذِي.“
\XREF{◘}{{\XO 4:5 }{\XO{4:‏5
}}{\XT{لَاوِي 2‏:‏1، 15؛ 7‏:‏13}}}


\par }{\BB \par }
{\MM \VS{6}”عَاوذْ نشّْ جِّيغْ أَومْ ثَازْذُوڭِي ن ثغْمَاسْ ذِي مَارَّا ثِيندَّامْ نْومْ ؤُ ثُوقْڒِيتْشْ ن وغْرُومْ ذِي مَارَّا إِمُوشَانْ نْومْ
{\ADD{مَانِي ثْزدّْغمْ}}.
{\BD{{\BDIT{قَاعْ أَمنِّي مَاشَا}} كنِّيوْ وَارْ د-ثذْوِيڒمْ غَارِي}}، إِقَّارْ سِيذِي.


\par }{\MM \VS{7}نشّْ سّْبدّغْ خَاومْ أَنْژَارْ ؤُمِي ذِينْ
{\ADD{عَاذْ}} ثْڒَاثَا ن إِيُورنْ أَڒْ ثْميْرَا ؤُ نشّْ ڭِّيغْ أَذْ إِوّثْ ونْژَارْ خْ إِشْثْ ن ثنْذِينْثْ،
{\ADD{مَاشَا}} ذِي ثنْذِينْثْ نّغْنِي وَارْ ڭِّيغْ أَذْ إِوّثْ ونْژَارْ. إِجّْ ن ييَّارْ إِمّوْشْ أَسْ ونْژَارْ ؤُ إِيَّارْ نّغْنِي إِ خْ وَارْ إِوْثِي ونْژَارْ، إِنْژغْ.

\VS{8}ثْنَاينْ، ثْڒَاثَا ن ثْندَّامْ ؤُيُورنْثْ تّنْهزَّانْثْ غَارْ إِشْثْ ن ثنْذِينْثْ نّغْنِي، مَاحنْذْ أَذْ سْونْثْ أَمَانْ،
{\ADD{مَاشَا}} نِيثنْثِي وَارْ جِّيوْننْثْ شَا.
{\BD{{\BDIT{قَاعْ أَمنِّي مَاشَا}} كنِّيوْ وَارْ د-ثذْوِيڒمْ غَارِي}}، إِقَّارْ سِيذِي.


\par }{\MM \VS{9}نشّْ وْثِيغْ كنِّيوْ س
{\ADD{إِمنْذِي}} إِتّْوَاسّْشمْضنْ
{\ADD{زڭْ ؤُسمِّيضْ}}، س جّْرِيحشْثْ ن وفْسُو. أَطَّاسْ ن إِحْوِيشنْ نْومْ ذ إِمَارْجَاعنْ نْومْ ن ؤُضِيڒْ ذ وُورْثَانْ نْومْ ذ ثْزِيثُونِينْ نْومْ أَقَا إِشَّا إِ-ثنْ بُو-وقْضعْ.
{\BD{{\BDIT{قَاعْ أَمنِّي مَاشَا}} كنِّيوْ وَارْ د-ثذْوِيڒمْ غَارِي}}، إِقَّارْ سِيذِي.
\XREF{◘}{{\XO 4:9 }{\XO{4:‏9
}}{\XT{أَعَوذ. 28‏:‏22؛ يُووِ. 1‏:‏4}}}


\par }{\MM \VS{10}نشّْ سّكّغْ-د جَارْ أَومْ طَّاعُونْ، أَمْ مَامّشْ ڭِّيغْ ذِي مِيصْرَا. نشّْ نْغِيغْ إِحُوذْرِيينْ نْومْ س سِّيفْ، إِيْسَانْ نْومْ نذْهغْ ثنْ ذ ثَاكشَّاضْطْ ؤُ أَرِّيغْ أَرِّيحثْ ن ڒْعسْكَارَاثْ نْومْ أَذْ ثْڭعّذْ أَڒْ ونْزَارنْ نْومْ.
{\BD{{\BDIT{قَاعْ أَمنِّي مَاشَا}} كنِّيوْ وَارْ د-ثذْوِيڒمْ غَارِي}}، إِقَّارْ سِيذِي.


\par }{\MM \VS{11}نشّْ سّنْقڒْبغْ كنِّيوْ أَمْ مَامّشْ ثُوغَا إِسّْنقْڒَابْ أَربِّي سَاذُومْ ذ عَامُورَّا. ثُوغَا كنِّيوْ أَمْ يِيجّْ ن ؤُكشُّوضْ ذِي ثْمسِّي نِّي د-إِتّْوَاقڒْعنْ زڭْ
{\ADD{ؤُحَاذُوقْ ن}} ثْمسِّي.
{\BD{{\BDIT{قَاعْ أَمنِّي مَاشَا}} كنِّيوْ وَارْ د-ثذْوِيڒمْ غَارِي}}، إِقَّارْ سِيذِي.
\XREF{◘}{{\XO 4:11 }{\XO{4:‏11
}}{\XT{19‏:‏24}}}


\par }{\MM \VS{12}س ؤُيَا نشّْ أَذْ أَشْ ڭّغْ أَيَا،
{\ADD{أَ}} إِسْرَائِيل! مِينْزِي نشّْ أَذْ أَشْ ڭّغْ مَانْ أَيَا، حزّمْ
{\ADD{إِخفْ نّشْ}}،
{\ADD{أَ}} إِسْرَائِيل، مَاحنْذْ أَذْ ثمّڒْقِيذْ أَكْ-ذ أَربِّي نّشْ.

\VS{13}مَاغَارْ خْزَارْ، ذ نتَّا إِ إِكوّْننْ إِذُورَارْ ؤُ إِتّجَّا-د أَسمِّيضْ ؤُ إِسّْشَانْ مِينْ ذِي إِتّْخَارّصْ، ذ ونِّي إِتَّارَّانْ ثُوفُّوثْ ن ڒْحَاڒْ ذ ثَادْجسْثْ ؤُ إِڭُّورْ ثِيوَا إِ ڒڭْعُوذِي ن ثمُّورْثْ، أَقَا: سِيذِي، أَربِّي ن ڒْعسْكَارَاثْ ذ إِسمْ نّسْ.“
\XREF{◘}{{\XO 4:13 }{\XO{4:‏13
}}{\XT{نَحُم. 1‏:‏3}}}


\par }{\BB \par }
{\BB \par }
{\MM \par }

\Chap{5}{\SH أَشثْشِي ن سِيذِي خْ إِسْرَائِيل
\par }
{\MM \VerseOne{1}”سْڒمْ أَوَاڒْ-أَ إِ خَاومْ سّكَّارغْ، إِجّْ ن يزْڒِي ن ؤُڭجْذُورْ،
{\ADD{أَ}} ثَادَّارْثْ ن إِسْرَائِيل.


\par }{\BB \par }
{\MM \VS{2}{\QT{”أَقَا ثوْضَا ثعْزَارشْثْ إِسْرَائِيل،}}

\par }{\MM {\QT{وَارْ ثتّكَّارْ عَاذْ.}}

\par }{\MM {\QT{نتَّاثْ ثمّنْضَارْ غَارْ ثمُّورْثْ نّسْ،}}

\par }{\MM {\QT{وَارْ ذِينْ ؤُڒَا ذ إِجّْ إِ ت غَا إِسّْبدّنْ.“}}


\par }{\BB \par }
{\MM \VS{3}”مَاغَارْ أَمُّو إِ إِقَّارْ سِيذِي إِنُو، سِيذِي: ثَانْذِينْثْ نِّي إِ غَا إِفّْغنْ س وَاڒفْ
{\ADD{ن يرْيَازنْ}}، أَذْ أَسْ ثْشطّْ مْيَا، ؤُ ثنِّي إِ غَا إِفّْغنْ س مْيَا، أَذْ أَسْ ثْشطّْعشْرَا إِ ثَادَّارْثْ ن إِسْرَائِيل.

\VS{4}مَاغَارْ أَمُّو إِ إِقَّارْ سِيذِي غَارْ ثَادَّارْثْ ن إِسْرَائِيل: أَرْزُومْ خَافِي، خنِّي أَذْ ثدَّارمْ!“

\VS{5}وَارْ ثَارزّْفمْ بَايْثْ-إِلْ، وَارْ د-ثتِّيسمْ غَارْ جِيلْجَالْ ؤُ وَارْعدُّومْ خْ بِئرْ-سبْعَا، مِينْزِي س ثِيذتّْ جِيلْجَالْ أَذْ إِتّْوَانْذهْ غَارْ لْمنْفَا ؤُ بَايْثْ-إِلْ أَذْ ثتّْوَابطّڒْ.
\XREF{◘}{{\XO 5:5 }{\XO{5:‏5
}}{\XT{عَام. 4‏:‏4}}}

\VS{6}أَرْزُومْ خْ سِيذِي، خنِّي أَذْ ثدَّارمْ، حِيمَا نتَّا وَارْ إِتِّيذِيفْ غَارْ ثَادَّارْثْ ن يُوسُوفْ أَمْ يِيشْثْ ن ثْمسِّي إِتّتّنْ ؤُ وَارْ ذِينْ إِتِّيڒِي ؤُڒَا ذ إِجّْ مَاحنْذْ أَذْ
{\ADD{ت}} إِسّخْسِي ذِي طّْوعْ ن بَايْثْ-إِلْ.“


\par }{\BB \par }
{\MM \VS{7}”{\ADD{أَخيّبْ إِ}} يِينِّي إِتَّارَّانْ ڒْحقّْ غَارْ شِّيحْ ؤُ إِنِّي إِسّْهكّْوَانْ ثَاسڭْذَا غَارْ ثمُّورْثْ.

\VS{8}نتَّا ذ ونِّي إِڭِّينْ إِبْلِييَاذنْ ذ ؤُرِييُونْ ذ ونِّي إِتَّارَّانْ ثِيڒِي ن ڒْموْثْ ذ ثُوفُّوثْ ن ڒْحَاڒْ، ذ ونِّي
{\ADD{إِتَّارَّانْ}} أَسّْ ذ دْجِيڒثْ، ونِّي إِتّْڒَاغَانْ إِ وَامَانْ ن ڒبْحَارْ ؤُ إِفَارّغْ إِ-ثنْ ثِيوَا إِ وُوذمْ ن ثمُّورْثْ، أَقَا سِيذِي ذ إِسمْ نّسْ!،
\XREF{◘}{{\XO 5:8 }{\XO{5:‏8
}}{\XT{أَيُوبْ 9‏:‏9؛ 38‏:‏31؛ عَام. 9‏:‏6}}}

\VS{9}أَقَا نتَّا إِڭَّا أَذْ د-يَاسْ وَاردّدْجْ
{\ADD{أَمْ}} وَاسَّامْ خْ ونِّي إِجهْذنْ ؤُ
{\ADD{أَقَا يَارَّا}} أَردّدْجْ أَذْ د-يَاسْ خْ لْقلْعَا.

\VS{10}{\ADD{مَاشَا}} نِيثْنِي شَارّْهنْ ونِّي إِدَّافَاعنْ خْ ڒْحقّْ ذِي ثوَّارْثْ
{\ADD{ن ثنْذِينْثْ}} ؤُ نِيثْنِي تّْعِيفَّانْ ونِّي إِسَّاوَاڒنْ نِيشَانْ.

\VS{11}س ؤُيَا، مِينْزِي كنِّيوْ ثْعفّْسمْ خْ ؤُمُوقْڒِيڒْ ؤُ ثتّْكسّمْ زَّايسْ ڒعْشُورْ ن إِمنْذِي:
{\ADD{وَاخَّا}} ثبْنَامْ ثُوذْرِينْ نْومْ س وژْرُو يُويْذَانْ، وَارْ ذَايْسنْثْ ثْزدّْغمْ،
{\ADD{وَاخَّا}} ثژُّومْ ثِيزَايَارِينْ شْنَانْثْ ذڭْ إِمَارْجَاعنْ، وَارْ زَّايْسنْثْ ثْسسّمْ بِينُو.
\XREF{◘}{{\XO 5:11 }{\XO{5:‏11
}}{\XT{صَاف. 1‏:‏13}}}

\VS{12}مَاغَارْ نشّْ سّْنغْ أَطَّاسْ ن إِعذِّيينْ نْومْ ؤُ أَقَا دّْنُوبْ نْومْ سّڭّْوَاذنْ: نِيثْنِي حصَّارنْ أَمْسڭّذْ، تّطّْفنْ ثْمنْيَاثْ ن ڒْغشّْ ؤُ عَارّْننْ إِمزْڒَاضْ غَارْ بَارَّا ذِي ثوَّارْثْ
{\ADD{ن ثنْذِينْثْ}}.

\VS{13}س ؤُيَا أَذْ إِسّغْذْ ؤُمِيغِيسْ ذِي ڒْوقْثْ نِّي، مَاغَارْ أَذْ ثِيڒِي ذ إِشْثْ ن ڒْوقْثْ ذ ثَاعفَّانْثْ.“


\par }{\BB \par }
{\MM \VS{14}”أَرْزُومْ مِينْ إِصبْحنْ، وَارْ إِدْجِي مِينْ إِعفّْننْ، خنِّي أَذْ كِيذْومْ يِيڒِي سِيذِي، أَربِّي ن ڒْعسْكَارَاثْ، أَمْ مَامّشْ
{\ADD{ث}} ثقَّارمْ كنِّيوْ.

\VS{15}شَارْهمْ مِينْ إِعفّْننْ، ثخْسمْ مِينْ إِصبْحنْ ؤُ سْمثْنمْ ڒْحقّْ ذِي ثوَّارْثْ
{\ADD{ن ثنْذِينْثْ}}. أَذْ ثَاغْ أَذْ إِحِينّْ سِيذِي، أَربِّي ن ڒْعسْكَارَاثْ خْ مِينْ إِقِّيمنْ ن يُوسُوفْ.“
\XREF{◘}{{\XO 5:15 }{\XO{5:‏15
}}{\XT{إِزهد. 34‏:‏15؛ 97‏:‏10؛ رُوم. 12‏:‏9}}}

\VS{16}س ؤُيَا، أَمُّو إِ إِقَّارْ سِيذِي، أَربِّي ن ڒْعسْكَارَاثْ، سِيذِي إِنُو: ذِي مَارَّا أَزَّاينْ أَذْ ثِيڒِي ثْغُويِّيثْ ن وشْضَانْ ؤُ ذِي مَارَّا زّْنَاقِي أَذْ إِنِينْ: ’أَيَّاوْ! أَيَّاوْ!‘، ؤُ نِيثْنِي أَذْ ڒَاغَانْ خْ ؤُفدْجَاحْ، مَاحنْذْ أَذْ إِشْضنْ، ؤُ خْ يِينِّي إِسّْننْ إِزْڒَانْ ن وشْضَانْ مَاحنْذْ أَذْ سْغُوينْ س وشْضَانْ.

\VS{17}ذِي مَارَّا إِمَارْجَاعنْ ن ؤُضِيڒْ
{\ADD{أَذْ ذِينْ ثِيڒِي}} ثْغُويِّيثْ ن وشْضَانْ، مَاغَارْ نشّْ أَذْ شُوقغْ ذِي ڒْوسْثْ نّشْ، إِقَّارْ سِيذِي.“


\par }{\BB \par }
{\MM \VS{18}”أَيَّاوْ إِ يِينِّي إِتّْمژْرنْ ذڭْ وَاسّْ ن سِيذِي! مِينْ غَارْومْ إِ غَا يِيڒِي وَاسّْ ن سِيذِي؟
{\ADD{أَذْ يِيڒِي}} ذ ثَادْجسْثْ، وَارْ إِتِّيڒِي ذ ثَافَاوْثْ.
\XREF{◘}{{\XO 5:18 }{\XO{5:‏18
}}{\XT{إِرْم. 30‏:‏7؛ يُووِ. 2‏:‏2؛ صَاف. 1‏:‏15}}}

\VS{19}{\ADD{أَذْ يِيڒِي}} أَمْ شَا ن إِجّْ إِ يَاروْڒنْ زڭْ وَايْرَاذْ، خنِّي يُوسَا-د غَارسْ دُّوبْ، نِيغْ أَمْ شَا ن إِجّْ إِ يُوذْفنْ غَارْ ثَادَّارْثْ، إِعمّذْ س ؤُفُوسْ نّسْ خْ ڒْحِيضْ، خنِّي إِزْعفْ إِ-ث إِجّْ ن ؤُفِيغَارْ.

\VS{20}{\ADD{مَا}} وَارْ إِتِّيڒِي أَسّْ ن سِيذِي ذ ثَادْجسْثْ ؤُ وَارْ إِتِّيڒِي ذ ثْفَاوْثْ؟ ذ طّْڒَامْ ؤُ وَارْ
{\ADD{ثدْجِي}} ؤُڒَا ذ إِشْثْ ن جُّورّثْ ن ثْفَاوْثْ!“


\par }{\BB \par }
{\MM \VS{21}”نشّْ شَارّْهغْ، عِيفّغْ ؤُرَارنْ نْومْ ؤُ وَارْ تّخْسغْ أَذْ شمّغْ إِمُونِيثنْ نْومْ إِفَارْزنْ.
\XREF{◘}{{\XO 5:21 }{\XO{5:‏21
}}{\XT{إِشا. 1‏:‏11؛ إِرْم. 6‏:‏20}}}

\VS{22}مَاغَارْ وَاخَّا كنِّيوْ ثِيوْيمْ أَيِي-ذ ثِيغَارْصَا نْومْ ن وشْمَاضْ ذ ثوْهِيبِينْ نْومْ
{\ADD{ن ڒْغِيدْجثْ}}، نشّْ وَارْ خَاسنْثْ أَرطِّيغْ شَا ؤُ نشّْ وَارْ خزَّارغْ
{\ADD{وَالُو}} غَارْ ثوْهِيبْثْ ن ڒهْنَا ن ڒْمَاڒْ إِصحّنْ.

\VS{23}سِيڭّْوجْ خَافِي دّْرِيزْ ن إِزْڒَانْ نّشْ، وَارْ خْسغْ أَذْ سْڒغْ ڒْحسّْ ن لهَارْپَاثْ نّشْ.

\VS{24}أجّْ ڒْحُوكْمْ أَذْ يَازّڒْ أَمْ وَامَانْ
{\ADD{إِتَّازّْڒنْ}} ؤُ ثَاسڭْذَا أَمْ يِيجّْ ن إِغْزَارْ إِتَّازّْڒنْ ڒبْذَا.“


\par }{\BB \par }
{\MM \VS{25}”مَا ثِيوْيمْ أَيِي-د ثِيغَارْصَا ذ ثوْهِيبْثْ
{\ADD{ن ڒْغِيدْجثْ}} ذِي ڒخْڒَا أَربْعِينْ ن إِسڭّْوُوسَا،
{\ADD{أَ}} ثَادَّارْثْ ن إِسْرَائِيل؟
\XREF{◘}{{\XO 5:25 }{\XO{5:‏25
}}{\XT{ڒخ. 7‏:‏42}}}

\VS{26}كنِّيوْ ثَارْبُومْ إِقِيضَانْ ن ؤُجدْجِيذْ نْومْ ذ ؤُضَارْ
{\ADD{إِ خفْ ثُوغَا}} تّْبدَّانْ ڒخْيَاڒَاثْ نْومْ
{\ADD{إِ}} يثْرِي ن إِربِّيثنْ نْومْ، إِنِّي ثڭِّيمْ إِ يِيخفْ نْومْ.

\VS{27}نشّْ أَذْ كنِّيوْ نذْهغْ غَارْ لْمنْفَا، أَغِيرِينْ إِ ذِيمَاشْقْ،
{\ADD{أَمُّو إِ}} إِقَّارْ سِيذِي، أَربِّي ن ڒْعسْكَارَاثْ، أَقَا ذ وَا ذ إِسمْ نّسْ.“


\par }{\BB \par }
{\BB \par }
{\MM \par }

\Chap{6}{\MM \VerseOne{1}”ؤُشْثْ خْ يِينِّي وَارْ ذِي يدْجِي بُو ومْنُوسْ ذِي صِيهْيُونْ ؤُ خْ يِينِّي ؤُمِي إِتّْغِيڒْ أَقَا أَثنْ ذِي ڒَامَانْ خْ وذْرَارْ ن سَامَارْيَا، إِمْشنّْعنْ ن ونِّي ذ أَمزْوَارُو جَارْ ڒڭْنُوسْ، إِ غَارسْ د-ثتَّاسْ
{\ADD{مَارَّا}} ثَادَّارْثْ ن إِسْرَائِيل.
\XREF{◘}{{\XO 6:1 }{\XO{6:‏1
}}{\XT{ؤُف. 19‏:‏5؛ إِرْم. 2‏:‏3}}}


\par }{\MM \VS{2}عْذُومْ غَارْ كَالْنَا ؤُ ثْخزَّارمْ
{\ADD{مَامّشْ ثدْجَا}}! ؤُيُورمْ سّنِّي غَارْ حَامَاثْ ؤُ هْوَامْ-د غَارْ جَاثْ ن إِفِيلِيسْطِينِييّنْ. مَا نِيثْنِي حْسنْ زِي ثْڭلْذَاوِينْ-أَ نِيغْ ثَامُّورْثْ نْسنْ ذ ثَامقّْرَانْثْ خْ ثمُّورْثْ نْومْ؟
\FTNT{◼}{{\FR 6:2 }{\FR{6:‏2
}}{\FT{{\BD{’ثِيڭلْذَاوِينْ-أَ‘}} - إِخْسْ أَذْ يِينِي إِسْرَائِيل ذ يَاهُوذَا.}}}


\par }{\MM \VS{3}{\ADD{كنِّيوْ}}، إِنِّي إِسّْبعّْذنْ أَسّْ أَعفَّانْ غَارْ زَّاثْ نْومْ،
{\ADD{مَاشَا}} ثسّْقَارَّابمْ ڒْكُوڒْسِي ن لْعُونْفْ،\XREF{◘}{{\XO 6:3 }{\XO{6:‏3
}}{\XT{حِز. 12‏:‏27؛ عَام. 5‏:‏18}}}

\VS{4}{\ADD{كنِّيوْ}}، إِنِّي إِ
{\ADD{ذِينْ}} إِتّزّْڒنْ خْ قَامَاثْ ن ڒْعَاجْ ؤُشَا تّسْطِيڒنْ خْ ڒمْطَارْبَاثْ نْومْ ؤُ تّتّنْ إِزْمَارنْ ن وُودْجِي ؤُڒَا ذ إِعجْمِييّنْ زِي ڒْوسْطْ ن ڒْكُورِي،
\FTNT{◼}{{\FR 6:4 }{\FR{6:‏4
}}{\FT{{\BD{’أَمْوَا‘}} - نِيغْ ’أَينْذُوزْ‘ نِيغْ ’يُوڭُّو‘.}}}

\VS{5}إِنِّي إِ
{\ADD{ذِينْ}} إِغنّْجنْ أَمنِّي وَاهَا غَارْ دْجْغَا ن لهَارْپَا، أَمْ د-سُّوفّْغنْ
{\ADD{عْڒَامْ كُوڒْ ن}} إِزْڒَانْ س دُّوزَانْ ن لْمُوسِيقَا، أَمْ مَامّشْ
{\ADD{ث إِڭَّا}} ذَاوُوذْ،
\XREF{◘}{{\XO 6:5 }{\XO{6:‏5
}}{\XT{إِشا. 5‏:‏12}}}

\VS{6}إِنِّي إِسسّنْ بِينُو زِي طَّاوْيَاثْ ن ؤُرُوشِّي، إِنِّي إِذهّْننْ إِخفْ نْسنْ س ڒمْخيَّارْ ن زّشْثْ ؤُ وَارْ تَّارَّانْ ثَايْنِيثْ إِ ثْرژِّيثْ ن يُوسُوفْ.
\XREF{◘}{{\XO 6:6 }{\XO{6:‏6
}}{\XT{إِشا. 5‏:‏11، 12}}}

\VS{7}س ؤُيَا أَذْ ؤُيُورنْ نِيثْنِي ڒخُّو غَارْ لْمنْفَا غَارْ ؤُزدْجِيفْ ن إِمنْفِييّنْ. أَقَا إِتّْوَاقْضَا دّْرِيزْ ن ؤُغُويِّي ن يِينِّي إِ
{\ADD{ذِينْ}} إِتّْغِيمَانْ
{\ADD{غَارْ طَّابْڒَا}}
\XREF{◘}{{\XO 6:7 }{\XO{6:‏7
}}{\XT{إِشا. 5‏:‏13}}}


\par }{\MM \VS{8}سِيذِي إِنُو، سِيذِي إِجُّودْجْ س يِيخفْ نّسْ،
{\ADD{أَمُّو إِ}} إِقَّارْ سِيذِي، أَربِّي ن ڒْعسْكَارَاثْ: نشّْ عِيفّغْ نّْفَاخثْ ن يَاعْقُوبْ ؤُ شَارّْهغْ ڒقْصُورْ نّسْ. س ؤُينِّي أَذْ سلّْمغْ ثَانْذِينْثْ ذ مَارَّا مِينْ ذَايسْ.“


\par }{\BB \par }
{\MM \VS{9}”أَذْ إِمْسَارْ ڒَامِي قِّيمنْعشْرَا ن إِرْيَازنْ ذِي ثَادَّارْثْ ذ إِشْثْ،
{\ADD{أَقَا}} أَذْ مّْثنْ نِيثْنِي.

\VS{10}{\ADD{مَاڒَا}}عمِّيسْ، ونِّي خَاسْ مَاحنْذْ أَذْ ث إِسّْشمْضْ، أَذْ ث إِكْسِي حِيمَا أَذْ إِسُّوفّغْ ڒْخشْبثْ زِي ثَادَّارْثْ، ؤُشَا
{\ADD{خنِّي}} أَذْ يِينِي إِ ونِّي
{\ADD{عَاذْ}} غَارْ ذَاخڒْ ذِي ثَادَّارْثْ: ’مَا أَقَا ذِينْ غَاركْ عَاذْ كْثَارْ؟‘، ؤُشَا أَذْ يِينِي ونّغْنِي: ’ؤُڒَا ذ إِجّْ!‘،
{\ADD{خنِّي}} أَذْ يِينِي نتَّا: ’سْقَارْ، مِينْزِي إِتّْخصَّا وَارْ نتِّيذَارْ إِسمْ ن سِيذِي.‘ “


\par }{\BB \par }
{\MM \VS{11}”مَاغَارْ خْزَارْ، سِيذِي إِتَّامَارْ، ؤُشَا نتَّا أَذْ إِوّثْ ثَادَّارْثْ ثَامقّْرَانْثْ أَڒْ غَا ثذْوڒْ ذ ڒْخَارْبثْ ؤُ ثَادَّارْثْ ثَامژْيَانْثْ
{\ADD{أَذْ ثذْوڒْ}} ذ إِشدْجِيقنْ.

\VS{12}مَا أَذْ ثَازّْڒنْ إِيْسَانْ خْ ڒجْرُوفْ؟ مَا أَذْ ث شَارْزنْ س إِفُونَاسنْ؟ كنِّيوْ مَاشَا ثَارِّيمْ ڒْحقّْ ذ أَرّْهَاجْ ؤُ ڒْغِيدْجثْ ن ثْسڭْذَا ثَارِّيمْ ت ذ شِّيحْ.
\XREF{◘}{{\XO 6:12 }{\XO{6:‏12
}}{\XT{عَام. 5‏:‏7}}}

\VS{13}{\ADD{كنِّيوْ}} إِنِّي إِفَارّْحنْ زِي مِينْ وَارْ إِدْجِينْ، إِنِّي إِقَّارنْ: ’مَا وَارْ نطِّيفْ أَشَّاونْ س جّهْذْ نّغْ؟‘

\VS{14}مَاغَارْ خْزَارْ،
{\ADD{أَ}} ثَادَّارْثْ ن إِسْرَائِيل، نشّْ أَذْ د-سّكَّارغْ إِجّْ ن ڒْڭنْسْ ضِيدّْ نْومْ،
{\ADD{أَمُّو إِ}} إِقَّارْ سِيذِي، أَربِّي ن ڒْعسْكَارَاثْ. نِيثْنِي أَذْ كنِّيوْ حْصَارنْ زِي مَانِيسْ د-إِوْضنْ
{\ADD{إِوْذَانْ}} غَارْ حَامَاثْ أَڒْ ثَاغْزَارْثْ ن ڒوْضَا.“


\par }{\BB \par }
{\BB \par }
{\MM \par }

\Chap{7}{\SH ثَامژْرِيوْثْ ثَامزْوَارُوثْ: إِپُورخْسنْ
\par }
{\MM \VerseOne{1}”مَانْ أَيَا إِسّْشنْ أَيِي
{\ADD{ت}} سِيذِي إِنُو، سِيذِي! خْزَارْ، نتَّا إِڭَّا إِبُورخْسنْ ؤُمِي ثُوغَا أَرْبِيعْ أَنڭَّارْ إِبدَّا أَذْ إِسُّوفّغْ. خْزَارْ، ثُوغَا-ث ذ أَرْبِيعْ أَنڭَّارْ أَوَارْنِي مَا حثْشنْ
{\ADD{أَرْبِيعْ}} إِ ؤُجدْجِيذْ.

\VS{2}إِمْسَارْ، ؤُمِي كمّْڒنْ نِيثْنِي زِي مَاشَّا ن ؤُغمُّويْ أَزِيزَا ن ثمُّورْثْ، نشّْ نِّيغْ: ’{\ADD{أَ}} سِيذِي إِنُو، سِيذِي، سَامحْ مَاشَا! مَامّشْ إِ غَا يڭّْ يَاعْقُوبْ أَذْ إِقِّيمْ أَذْ إِبدّْ، أَقَا نتَّا ذ أَمژْيَانْ!‘

\VS{3}{\ADD{خنِّي}} إِنْذمْ سِيذِي خْ مَانْ أَيَا. ’وَارْ إِتِّيڒِي!‘، إِنَّا سِيذِي.“


\par }{\BB \par }
{\MM \par }
{\SH ثَامژْرِيوْثْ وِيسّْ ثْنَاينْ: ثِيمسِّي إِهلّْكنْ
\par }
{\MM \VS{4}”مَانْ أَيَا إِسّْشنْ أَيِي
{\ADD{ت}} سِيذِي إِنُو، سِيذِي. خْزَارْ، سِيذِي إِنُو، سِيذِي، إِڒَاغَا-د مَاحنْذْ أَذْ ذِينْ يِيڒِي لْعِيقَابْ س ثْمسِّي ؤُشَا
{\ADD{ثِيمسِّي}} ثشَّا
{\ADD{أَمَانْ}} إِمقّْرَاننْ إِهوْڒنْ أَڒَامِي أَذْ ثشّْ
{\ADD{ؤُڒَا ذ}} ثَاسْغَارْثْ
{\ADD{ن ڒْوَارْثْ}}.
\FTNT{◼}{{\FR 7:4 }{\FR{7:‏4
}}{\FT{{\BD{’ڒْوَارْثْ‘}} - مَانْ أَيَا إِخْسْ أَذْ يِينِي ’ثَامُّورْثْ ن إِسْرَائِيل‘ إِ إِوْشَا سِيذِي إِ أَيْثْ ن إِسْرَائِيل.}}}

\VS{5}نشّْ نِّيغْ: ’{\ADD{أَ}} سِيذِي إِنُو، سِيذِي، سْبدّْ مَاشَا! مَامّشْ إِ غَا يڭّْ يَاعْقُوبْ أَذْ إِقِّيمْ أَذْ إِبدّْ، أَقَا نتَّا ذ أَمژْيَانْ!‘

\VS{6}{\ADD{خنِّي}} إِنْذمْ سِيذِي خْ مَانْ أَيَا. ’وَارْ إِتِّيڒِي!‘، إِنَّا سِيذِي إِنُو، سِيذِي!“


\par }{\BB \par }
{\MM \par }
{\SH ثَامژْرِيوْثْ وِيسّْ ثْڒَاثَا: بْلُومُو ن ڒْحِيضْ
\par }
{\MM \VS{7}”مَانْ أَيَا إِسّْشنْ أَيِي
{\ADD{ت}} نتَّا: خْزَارْ، سِيذِي إِنُو إِبدّْ خْ يِيجّْ ن ڒْحِيضْ إِ إِتّْوَاڭّْ س بْلُومُو ؤُ يِيجّْ ن بْلُومُو ثُوغَا ذڭْ ؤُفُوسْ نّسْ.

\VS{8}إِنَّا أَيِي سِيذِي: ’مِينْ ثتّْوَارِيذْ شكْ، عَامُوسْ؟‘ نشّْ نِّيغْ: ’إِجّْ ن بْلُومُو!‘
{\ADD{ڒخْذنِّي}} إِنَّا سِيذِي: ’خْزَارْ، نشّْ أَذْ أَرّغْ بْلُومُو إِنُو ذِي ڒْوسْطْ نْ ڒْڭنْسْ ن إِسْرَائِيل. نشّْ وَارْ خَاسْعدُّوغْ عَاذْ!

\VS{9}ڒڭْعُوذِي ن إِسْحَاقْ أَذْ تّْوَاردّْدْجنْثْ ؤُ ثِيزَاوِييِّينْ إِقدّْسنْ ن إِسْرَائِيل أَذْ ذوْڒنْثْ ذ ڒْخَارْبثْ ؤُ نشّْ أَذْ كَّارغْ خْ ثَادَّارْثْ ن يَارُوبْعَامْ س سِّيفْ.‘ “


\par }{\BB \par }
{\MM \par }
{\SH أَجدْجِيذْ أَمَاصْيَا إِخْسْ أَذْ يَاژّڒْ خْ عَامُوسْ زِي ثمُّورْثْ
\par }
{\MM \VS{10}{\ADD{ڒخْذنِّي}} إِسّكّْ أَمَاصْيَا، أَكهَّانْ ذِي بَايْثْ-إِلْ،
{\ADD{إِجّنْ}} غَارْ يَارُوبْعَامْ، أَجدْجِيذْ ن إِسْرَائِيل، إِنَّا: ”عَامُوسْ إِڭَّا إِجّْ ن ڒْعَاهْذْ ضِيدّْ إِ شكْ ذِي ڒْوسْطْ ن ثَادَّارْثْ ن إِسْرَائِيل. ثَامُّورْثْ وَارْ ثْزمَّارْ أَذْ ثكْسِي أَوَاڒنْ نّسْ.

\VS{11}مَاغَارْ أَمُّو إِ إِقَّارْ عَامُوسْ: ’يَارُوبْعَامْ أَذْ إِتّْوَانغْ س سِّيفْ ؤُ إِسْرَائِيل أَذْ إِتّْوَانْذهْ غَارْ لْمنْفَا، أَذْ ث سِّيڭّْوجنْ خْ وُوذمْ ن ثمُّورْثْ نّسْ.‘ “

\VS{12}{\ADD{خنِّي}} إِنَّا أَمَاصْيَا إِ عَامُوسْ: ”{\ADD{أَ}} شكْ، أَمْوَاڒَاوْ، رُوحْ، أَرْوڒْ غَارْ ثمُّورْثْ ن يَاهُوذَا! أشّْ ذِينِّي أَغْرُومْ ؤُ نَابّْ ذِينِّي!

\VS{13}ذِي بَايْثْ-إِلْ
{\ADD{مَاشَا}} وَارْ ثْزمَّارذْ أَذْ ثْنبِّيذْ عَاذْ، مِينْزِي نتَّاثْ ذ زَّاوشْثْ إِقدّْسنْ ن ؤُجدْجِيذْ ؤُ نتَّاثْ ذ ثَادَّارْثْ ن ثَاڭلْذِيثْ.“


\par }{\MM \VS{14}يَارَّا-د عَامُوسْ، إِنَّا إِ أَمَاصْيَا: ”نشّْ وَارْ دْجِيغْ ذ أَنَابِي ؤُ نشّْ وَارْ دْجِيغْ ذ مِّيسْ ن ؤُنَابِي، مَاشَا نشّْ ثُوغَا أَيِي ذ بُو-ڒبْهَايمْ ؤُڒَا ذ إِجّْ ن ورْيَازْ نِّي إِڒقّْضنْ ثَازَارْثْ ثابُورشْثْ.

\VS{15}سِيذِي إِكّسْ أَيِي زِي ضفَّارْ ن وُودْجِي ؤُ سِيذِي إِنَّا أَيِي: ’ؤُيُورْ، نَابّْ إِ ڒْڭنْسْ إِنُو إِسْرَائِيل!‘

\VS{16}{\ADD{خنِّي}} ڒخُّو، سڒْ إِ وَاوَاڒْ ن سِيذِي، شكْ ذ ونِّي إِقَّارنْ: ’وَارْ إِعدّڒْ أَذْ ثْنبِّيذْ ضِيدّْ إِ إِسْرَائِيل ؤُ أَذْ ثسُّوذْمذْ
{\ADD{أَوَاڒْ ن سِيذِي}} خْ ثَادَّارْثْ ن إِسْحَاقْ!‘
\XREF{◘}{{\XO 7:16 }{\XO{7:‏16
}}{\XT{حِز. 21‏:‏7}}}

\VS{17}س ؤُيَا، أَمُّو إِ إِقَّارْ سِيذِي: ثَامْغَارْثْ نّشْ أَذْ ثسّفْسذْ إِخفْ نّسْ س ؤُغِيڒْ ذِي ثنْذِينْثْ ؤُ إِحنْجِيرنْ نّشْ ذ يسِّيشْ نّشْ أَذْ وْضَانْ س سِّيفْ ؤُ ثَامُّورْثْ نّشْ أَذْ ت بْضَانْ س ؤُفِيڒُو ن ڒعْبَارْ ؤُ شكْ أَذْ ثمّْثذْ ذڭْ إِشْثْ ن ثمُّورْثْ ثخْمجْ ؤُ س ثِيذتّْ إِسْرَائِيل أَذْ ثتّْوَاطّفْ ذِي لْمنْفَا بَارَّا إِ ثمُّورْثْ نّسْ.“


\par }{\BB \par }
{\BB \par }
{\MM \par }

\Chap{8}{\SH ثَامژْرِيوْثْ وِيسّْ أَربْعَا: ثَاسُودْجثْ س ڒْغِيدْجثْ
\par }
{\MM \VerseOne{1}”مَانْ أَيَا إِسّْشنْ أَيِي
{\ADD{ت}} سِيذِي إِنُو، سِيذِي: خْزَارْ، إِشْثْ ن ثْسُودْجثْ ذَايسْ ثِينِي ن ؤُنبْذُو!

\VS{2}نتَّا إِنَّا: ’مِينْ ثتّْوَاڒِيذْ شكْ أَ عَامُوسْ؟‘ نشّْ نِّيغْ: ’إِشْثْ ن ثْسُودْجثْ ذَايسْ ثِينِي ن ؤُنبْذُو!‘
{\ADD{خنِّي}} إِنَّا أَيِي سِيذِي: ’أَقَا يُوسَا-د قطُّو خْ ڒْڭنْسْ إِنُو إِسْرَائِيل. نشّْ وَارْ خَاسْعدُّوغْ عَاذْ!

\VS{3}{\BD{ذڭْ وَاسّْ نِّي}} أَذْ ذوْڒنْ إِزْڒَانْ ن ڒقْصَارْ ذ إِمطَّاونْ، إِقَّارْ سِيذِي إِنُو، سِيذِي. أَذْ إِڒِينْثْ أَطَّاسْ ن ڒْخشْبَاثْ ذِي كُوڒْ أَمْشَانْ، ثِينِّي إِنْضَارْ نتَّا. سغْذْ!‘ “


\par }{\BB \par }
{\MM \par }
{\SH إِعْڒَامنْ إِمقّْرَاننْ ن سِيذِي
\par }
{\MM \VS{4}”سْڒمْ أَيَا، كنِّيوْ إِنِّي إِصَارّْضنْ أَمزْڒُوضْ ؤُ ثقْضَامْ خْ ڒْمُوسَاكِينْ ن ثمُّورْثْ،

\VS{5}أَمْ ثقَّارمْ: ’مڒْمِي غَا إِعْذُو ؤُيُورْ ن جْذِيذْ أَڒَامِي
{\ADD{نْزمَّارْ}} أَذْ نزّنْزْ ڒْحبّْ
{\ADD{ن يِيرْذنْ}}. ؤُ
{\ADD{مڒْمِي غَا إِعْذُو وَاسّْ ن}} سّبْثْ أَڒَامِي
{\ADD{نْزمَّارْ}} أَذْ نَارْزمْ ثِيسْرَافِينْ
{\ADD{ن يِيرْذنْ}}، حِيمَا أَذْ نسّمْژِي
{\ADD{ڒعْبَارْ ن}} إِفَا ؤُ أَذْ نسّمْغَارْ شِيقْلُو ؤُ أَذْ نشْمثْ س ڒْمِيزَانَاثْ ن ڒْغشّْ،
\XREF{◘}{{\XO 8:5 }{\XO{8:‏5
}}{\XT{حُوش. 12‏:‏8}}}

\VS{6}أَڒَامِي نْزمَّارْ أَذْ نْسغْ إِمُوقْڒِيڒنْ س
{\ADD{ثنْعَاشِينْ ن}} نُّوقَارْثْ ؤُڒَا ذ أَمزْڒُوضْ إِ ثْيُويَا ن سَانْذَالِييَاثْ!‘، ؤُ
{\ADD{أَمْ ثقَّارمْ}}: ’أَذْ نزّنْزْ إِشَارْفَا ذڭْ ومْشَانْ ن إِمنْذِي!‘ “\XREF{◘}{{\XO 8:6 }{\XO{8:‏6
}}{\XT{عَام. 2‏:‏6}}}


\par }{\BB \par }
{\MM \VS{7}”سِيذِي إِجُّودْجْ غَارْ نّْفَاخثْ ن يَاعْقُوبْ: ’عمَّارْصْ أَذْ تُّوغْ ثِيمڭَّا نْسنْ!

\VS{8}مَا وَارْ تّنْهزِّي ثمُّورْثْ س مَانْ أَيَا ؤُ مَا وَارْ تِّيڒِينْ مَارَّا إِمزْذَاغْ نّسْ شضْننْ؟ مَا وَارْ ثتّْڭعِّيذْ
{\ADD{ثمُّورْثْ}} ثْمُونْ أَمْ يغْزَارْ، أَذْ ثَاڒِي ؤُ أَذْ د-ثهْوَا أَمْ يغْزَارْ ن مِيصْرَا؟“


\par }{\BB \par }
{\MM \VS{9}”{\BD{ذڭْ وَاسّْ نِّي}} أَذْ إِمْسَارْ، إِقَّارْ سِيذِي إِنُو، سِيذِي، أَذْ أَرّغْ ثْفُوشْثْ أَذْ ثغْڒِي ذڭْ وزْينْ ن وَاسّْ ؤُ أَذْ سّْبَارشْنغْ ثَامُّورْثْ غَارْ طْحَا ن وَاسّْ.

\VS{10}نشّْ أَذْ أَرّغْ فِيشْثَاثْ نْومْ ذ أَشْضَانْ ذ مَارَّا إِزْڒَانْ نْومْ ذ إِزْڒَانْ ن وشْضَانْ ؤُ نشّْ أَذْ ڭّغْ إِشْثْ ن ثْخَانْشثْ
{\ADD{ن وشْضَانْ}} خْ مَارَّا ثْبيْسَا ؤُ خْ كُوڒْ أَزدْجِيفْ أَذْ ڭّغْ ثُوقشَّارْثْ. أَذْ أَوْيغْ أَشْضَانْ
{\ADD{خْ ثمُّورْثْ}} أَمْ
{\ADD{وشْضَانْ}} خْ ؤُينِّي ن مِّيسْ، ؤُ
{\ADD{أَ}}قطُّو نّسْ أَذْ ث ڭّغْ أَمْ يِيجّْ ن وَاسّْ ذ أَمَارْزَاڭْ.“


\par }{\BB \par }
{\MM \VS{11}”خْزَارْ، أَذْ د-أَسنْ وُوسَّانْ، إِقَّارْ سِيذِي إِنُو، سِيذِي، أَقَا نشّْ أَذْ سّكّغْ ڒَاژْ خْ ثمُّورْثْ، وَارْ إِدْجِي ڒَاژْ ن وغْرُومْ، وَارْ إِدْجِي فَاذْ ن وَامَانْ، مَاشَا
{\ADD{إِجّْ ن ؤُفَاذِي}} مَاحنْذْ أَذْ سْڒنْ إِ وَاوَاڒنْ ن سِيذِي.

\VS{12}{\ADD{خنِّي}} أَذْ تّلْعنْ زِي ڒبْحَارْ غَارْ ڒبْحَارْ ؤُ زِي شَّامَالْ غَارْ شَّارْقْ، أَذْ ؤُيُورنْ زِي سَّا غَارْ ذَا مَاحنْذْ أَذْ أَرْزُونْ خْ وَاوَاڒْ ن سِيذِي،
{\ADD{مَاشَا}} وَارْ ث تِّيفنْ.

\VS{13}{\BD{ذڭْ وَاسّْ نِّي}} أَذْ غَاشَانْثْ ثعْزَارِييِّينْ نِّي إِشْنَانْ قَاعْ ؤُڒَا ذ إِحُوذْرِييّنْ س ؤُفَاذِي،

\VS{14}إِنِّي إِتّْجَّادْجَانْ غَارْ ؤُمَارْوَاسْ ن سَامَارْيَا، قَّارنْ: ’س ثِيذتّْ أَمْ إِدَّارْ أَربِّي نّشْ،
{\ADD{أَ}} ذَانْ، ؤُ أَمْ إِدَّارْ وبْرِيذْ غَارْ بِئرْ-سبْعَا!‘، أَذْ وْضَانْ، وَارْ تّكَّارنْ عَاذْ!“
\XREF{◘}{{\XO 8:14 }{\XO{8:‏14
}}{\XT{عَام. 5‏:‏5}}}


\par }{\BB \par }
{\BB \par }
{\MM \par }

\Chap{9}{\SH ثَامژْرِيوْثْ وِيسّْ خمْسَا: ڒْحُوكْمْ أَنڭَّارُو
\par }
{\MM \VerseOne{1}”نشّْ ژْرِيغْ سِيذِي إِنُو إِبدّْ غَارْ ؤُعَالْطَارْ، إِنَّا: ’وّثْ خْ ؤُزدْجِيفْ
{\ADD{ن ؤُپِيلَارْ}}،
{\ADD{أَڒَامِي}} إِ غَا أَرْجِيجنْثْ ثْنبْذَاثِينْ ؤُ أَرْژْ إِ-ثنْثْ ذ إِوثْوِيثنْ خْ ؤُزدْجِيفْ نْسنْ مَارَّا. مِينْ زَّايْسنْ إِقِّيمنْ، أَذْ ث نْغغْ س سِّيفْ. وَارْ زَّايْسنْ إِتّْرِيكّْوِيڒْ ؤُڒَا ذ إِجّْ ن ؤُمَارْوَاڒْ ؤُ ؤُڒَا ذ إِجّْ ونِّي إِنجّْمنْ، أَذْ إِتّْوَافكّْ.

\VS{2}وَاخَّا نِيثْنِي غْزِينْ أَڒَامِي
{\ADD{إِوْضنْ غَارْ}} ثْمسِّي ن ڒَاخَارْثْ، أَفُوسْ إِنُو أَذْ ثنْ سّنِّي يَاوِي، ؤُ وَاخَّا نِيثْنِي ڭعَّاذنْ غَارْ ؤُجنَّا، نشّْ أَذْ ثنْ د سّنِّي سّهْوِيغْ،
\XREF{◘}{{\XO 9:2 }{\XO{9:‏2
}}{\XT{إِزهد. 139‏:‏8‏-‏10}}}

\VS{3}وَاخَّا نِيثْنِي سّْنُوفَّارنْ إِخفْ نْسنْ خْ ثْقِيشَّاثْ ن
{\ADD{وذْرَارْ ن}} كَارْمِيلْ، نشّْ أَذْ أَرْزُوغْ ؤُ أَذْ ثنْ د-أَوْيغْ سّنِّي. وَاخَّا نِيثْنِي سّْنُوفَّارنْ إِخفْ نْسنْ زَّاثْ إِ ثِيطَّاوِينْ إِنُو خْ ثِيسِي ن ڒبْحَارْ، خنِّي نشّْ أَذْ وصِّيغْ أَفِيغَارْ مَاحنْذْ أَذْ ثنْ إِزْعفْ،

\VS{4}ؤُ وَاخَّا نِيثْنِي ؤُيُورنْ ذِي ثْمحْبَاسْثْ زَّاثْ إِ وُوذمْ ن ڒْعذْيَانْ نْسنْ، نشّْ أَذْ وصِّيغْ ذِينِّي سِّيفْ مَاحنْذْ أَذْ ثنْ إِنغْ. نشّْ أَذْ خَاسنْ نْضَارغْ ثِيطّْ إِنُو إِ ڒْغَارْ، وَارْ إِدْجِي إِ ڒْخَارْ.
\XREF{◘}{{\XO 9:4 }{\XO{9:‏4
}}{\XT{إِرْم. 44‏:‏11}}}

\VS{5}سِيذِي إِنُو، سِيذِي ن ڒْعسْكَارَاثْ، نتَّا ذ ونِّي إِتّْحَاذَانْ ثَامُّورْثْ،
{\ADD{أَڒَامِي}} ثنْهزّْ ؤُ مَارَّا إِمزْذَاغْ نّسْ شضْننْ. ثتّْڭعّذْ ثْمُونْ أَمْ يغْزَارْ ن نِيلْ ؤُشَا ثتَّاڒِي ثْهكّْوِي أَمْ يغْزَارْ ن مِيصْرَا.

\VS{6}نتَّا ذ ونِّي إِبنَّانْ إِخَّامنْ نّسْ سنّجْ ذڭْ ؤُجنَّا ؤُ إِتّڭّْ ڒْقُوبّثْ نّسْ خْ ثمُّورْثْ، نتَّا ذ ونِّي إِتّْڒَاغَانْ إِ وَامَانْ ن ڒبْحَارْ ؤُشَا إِتّْفَارّغْ إِ-ثنْ خْ وُوذمْ ن ثمُّورْثْ، سِيذِي ذ إِسمْ نّسْ.\XREF{◘}{{\XO 9:6 }{\XO{9:‏6
}}{\XT{إِزهد. 104‏:‏3، 13؛ عَام. 5‏:‏8}}}

\VS{7}مَا كنِّيوْ وَارْ ثدْجِيمْ إِنُو أَمْ أَيْثْ ن كُوشْ،
{\ADD{أَ}} أَيْثْ ن إِسْرَائِيل؟، إِقَّارْ سِيذِي. مَا نشّْ وَارْ د-سُّوفّْغغْ إِسْرَائِيل زِي مِيصْرَا ؤُ إِفِيلِيسْطِينِييّنْ زِي كَافْثُورْ ؤُ أَرَامْ زِي قِيرْ؟

\VS{8}خْزَارمْ، ثِيطَّاوِينْ ن سِيذِي إِنُو، سِيذِي، أَقَا أَثنْثْ ضِيدّْ إِ ثْڭلْذِيثْ ثَامذْنُوبْثْ. نشّْ أَذْ ت ثحِّيغْ زڭْ وُوذمْ ن ثمُّورْثْ. نشّْ مَاشَا وَارْ تّحِّيغْ مَارَّا ثَادَّارْثْ ن يَاعْقُوبْ، إِقَّارْ سِيذِي.

\VS{9}مَاغَارْ خْزَارمْ، نشّْ أَذْ ؤُمُورغْ ؤُ أَذْ زّڒْزغْ ثَادَّارْثْ ن إِسْرَائِيل جَارْ مَارَّا ڒڭْنُوسْ، أَمْ مَامّشْ زّڒْزنْ زَّارِيعثْ ذڭْ إِجّْ ن بُو-سِييَّارْ ؤُ وَارْ ثْوطِّي ؤُڒَا ذ إِشْثْ ن ثْحبُّوشْثْ غَارْ ثمُّورْثْ.

\VS{10}مَارَّا إِمذْنَابْ ن ڒْڭنْسْ إِنُو أَذْ تّْوَانْغنْ س سِّيفْ، إِنِّي إِقَّارنْ: ’ڒْغَارْ وَارْ ذ أَنغْ إِڒقّفْ شَا ؤُ وَارْ غَارْنغْ د-إِتّْقَارِّيبْ شَا زِي مَارَّا إِغزْذِيسنْ!‘ “


\par }{\BB \par }
{\MM \VS{11}”{\BD{ذڭْ وَاسّْ نِّي}} أَذْ سّْڭعّْذغْ عَاوذْ ثَاخْزَانْثْ إِوطَّانْ ن ذَاوُوذْ إِ إِوْضَانْ ؤُ نشّْ أَذْ قّْنغْ ثِيزَّا نّسْ ؤُ مِينْ زَّايسْ إِتّْوَاهذْمنْ، أَذْ ث أَرّغْ غَارْ ومْشَانْ نّسْ ؤُ نشّْ أَذْ ث بْنِيغْ
{\ADD{عَاوذْ}} أَمْ ذڭْ وُوسَّانْ ن وشْحَاڒْ ؤُيَا،
\XREF{◘}{{\XO 9:11 }{\XO{9:‏11
}}{\XT{ڒخ. 15‏:‏16}}}

\VS{12}مَاحنْذْ نِيثْنِي أَذْ وَارْثنْ مِينْ إِقِّيمنْ زِي إِذُومْ ذ مَارَّا ڒڭْنُوسْ إِ خْ إِتّْوَابَارّحْ س يِيسمْ إِنُو، إِقَّارْ سِيذِي ونِّي إِتّڭّنْ مَارَّا أَيَا.

\VS{13}خْزَارمْ، أَذْ د-أَسنْ وُوسَّانْ، إِقَّارْ سِيذِي، أَقَا ونِّي إِشَارّْزنْ أَذْ خَاسْ د-إِحَارْثْ ونِّي إِمجَّارنْ، ؤُ ونِّي إِڒبّْزنْ أَضِيڒْ س إِضَارنْ
{\ADD{أَذْ خَاسْ د-إِحَارْثْ}} ونِّي إِسّْوِيژّْضنْ
{\ADD{أَفُوسْ أَكْ-ذ}} زَّارِيعثْ، ؤُ إِذُورَارْ أَذْ تُّوشْرُورنْ س بِينُو ژمّنْ ث جْذِيذْ، ؤُ مَارَّا ثِيوْرِيرِينْ أَذْ سّفْينْثْ.
\XREF{◘}{{\XO 9:13 }{\XO{9:‏13
}}{\XT{يُووِ. 4‏:‏18}}}

\VS{14}نشّْ أَذْ سّنْقڒْبغْ ثَامحْبَاسْثْ خْ ڒْڭنْسْ إِنُو إِسْرَائِيل ؤُ نِيثْنِي أَذْ بْنَانْ عَاوذْ ثِيندَّامْ إِ ثُوغَا إِتّْوَاهذْمنْ ؤُ أَذْ ذَايْسنْثْ زدّْغنْ ؤُ نِيثْنِي أَذْ ڭّنْ إِمَارْجَاعنْ ن ؤُضِيڒْ أَذْ ذَايْسنْ ژُّونْ ثِيزَايَارِينْ ؤُ أَذْ زَّايْسنْثْ سْونْ بِينُو، أَذْ ڭّنْ إِحْوِيشنْ أَذْ شّنْ ڒْغِيدْجثْ نّسْ.

\VS{15}نشّْ أَذْ ثنْ ژُّوغْ ذِي ثمُّورْثْ نْسنْ ؤُعمَّارْصْ عَاذْ أَذْ تّْوَاقڒْعنْ زِي ثمُّورْثْ نْسنْ نِّي إِ ذ أَسنْ وْشِيغْ، إِقَّارْ سِيذِي، أَربِّي نّشْ.“
\XREF{◘}{{\XO 9:15 }{\XO{9:‏15
}}{\XT{إِرْم. 32‏:‏41}}}


\par }\end{RTL}
