\begin{RTL}
\NormalFont\ShortTitle{إِزْڒَانْ س إِڭجْذُورنْ}

{\MT إِزْڒَانْ س إِڭجْذُورنْ


\par }\ChapOne{1}{\SH إِزْڒِي أَمزْوَارُو - خْ ؤُرْشَالِيمْ
\par }
{\MM \VerseOne{1}{\BD{أَلِيفْ.}} مَامّشْ ثقِّيمْ
{\ADD{ذِيهَا}}

\par }{\MM ثنْذِينْثْ وحّْذسْ!

\par }{\MM ثُوغَا ڒبْذَا ثشُّورْ س ڒْغَاشِي،

\par }{\MM ثذْوڒْ أَمْ يِيشْثْ ن ثَاجَّاتْشْ،

\par }{\MM ثُوغَا-ت ذ ثَامقّْرَانْثْ جَارْ ڒڭْنُوسْ،

\par }{\MM إِدْجِيسْ ن ؤُجدْجِيذْ جَارْ لْعَامَالَاثْ،

\par }{\MM ثذْوڒْ غَارْ ثسْمُوغِي.


\par }{\BB \par }
{\MM \VS{2}{\BD{بِيثْ.}} ثتّْرُو إِمطَّاونْ إِمرْزَاڭنْ س دْجِيڒثْ،

\par }{\MM إِمطَّاونْ نّسْ خْ إِمڭِّيزنْ نّسْ.

\par }{\MM وَارْ غَارسْ وِي ت غَا إِعزَّانْ

\par }{\MM زِي مَارَّا إِنِّي ت إِتّخْسنْ،

\par }{\MM مَارَّا إِمدُّوكَّاڒْ نّسْ غْذَارنْ-ت،

\par }{\MM ذوْڒنْ أَسْ ذ ڒْعذْيَانْ.
\XREF{◘}{{\XO 1:2 }{\XO{1:‏2
}}{\XT{إِزهد. 6‏:‏7}}}


\par }{\BB \par }
{\MM \VS{3}{\BD{ڭِيملْ.}} ثتّْوَاحبّسْ
{\ADD{ثمُّورْثْ ن}} يَاهُوذَا زِي سِّيبّثْ ن ڒغْبنْ،

\par }{\MM ؤُ زِي سِّيبّثْ ن ڒْقدّْ

\par }{\MM ن ثْخمَّاسْثْ نّسْ إِقسْحنْ.

\par }{\MM ثتّْغِيمَا جَارْ ڒڭْنُوسْ، وَارْ ثُوفِي أَرَّاحثْ،

\par }{\MM مَارَّا إِنِّي ت إِضَافَّارنْ حَارّْثنْ خَاسْ

\par }{\MM ذِي ڒْوسْطْ ن ڒحْصَارَاثْ نّسْ.


\par }{\BB \par }
{\MM \VS{4}{\BD{ذَالِيثْ.}} إِبْرِيذنْ غَارْ صِيهْيُونْ شضْننْ،

\par }{\MM مِينْزِي ؤُڒَا ذ إِجّْ وَارْ إِڭُّورْ
{\ADD{عَاذْ}} غَارْ ڒْعِيذْ.

\par }{\MM مَارَّا ثِيوُّورَا نّسْ خْڒَانْثْ،

\par }{\MM إِكهَّاننْ نّسْ زهَّارنْ،

\par }{\MM ثِيعْزَارِييِّينْ نّسْ شضْننْثْ،

\par }{\MM ؤُشَا نتَّاثْ سِيمَانْثْ نّسْ ثشُّورْ س ثَارْزُوڭِي.


\par }{\BB \par }
{\MM \VS{5}{\BD{هِي.}} إِغْرِيمنْ نّسْ ذوْڒنْ حكّْمنْ
{\ADD{خَاسْ}}،

\par }{\MM ڒْعذْيَانْ نّسْ فَارّْحنْ،

\par }{\MM مَاغَارْ سِيذِي إِسّشْضنْ إِ-ت

\par }{\MM زِي سِّيبّثْ ن ڒْقدّْ ن ڒْمُوعْصِييّثْ نّسْ.

\par }{\MM إِحنْجِيرنْ نّسْ إِمژْيَاننْ ؤُيُورنْ ذِي ثْمحْبَاسْثْ

\par }{\MM زَّاثْ إِ ثِيطَّاوِينْ ن إِغْرِيمنْ نْسنْ.


\par }{\BB \par }
{\MM \VS{6}{\BD{وَاوْ.}} أَشوَّارْ ن يدْجِيسْ ن صِيهْيُونْ

\par }{\MM إِنْڭزْ زَّايسْ،

\par }{\MM مَارَّا ڒْحُوكَّامْ نّسْ ڭِّينْ أَمْ ؤُذَاذنْ

\par }{\MM إِنِّي وَارْ إِتِّيفنْ دّمْنثْ ن ثَاروْسَا.

\par }{\MM ڭُّورنْ نِيثْنِي بْڒَا جّهْذْ

\par }{\MM زَّاثْ إِ ثِيطَّاوِينْ ن ونِّي ثنْ إِضَافَّارنْ.


\par }{\BB \par }
{\MM \VS{7}{\BD{زَايِينْ.}} ذڭْ وُوسَّانْ ن ڒغْبنْ نّسْ

\par }{\MM ؤُ ذڭْ وَاطَّاسْ ن وثْلَاعْ نّسْ

\par }{\MM أَذْ ثعْقڒْ ؤُرْشَالِيمْ خْ مَارَّا مِينْ ذَايسْ إِغْڒَانْ،

\par }{\MM مِينْ غَارسْ ثُوغَا زِيشْ.

\par }{\MM ڒَْامِي إِوْضَا ڒْڭنْسْ نّسْ س ؤُفُوسْ ن وغْرِيمْ،

\par }{\MM ثُوغَا وَارْ ذِينْ وِي ذ أَسْ إِ غَا إِوْشنْ أَفُوسْ.

\par }{\MM إِغْرِيمنْ نّسْ ژْرِينْ ت،

\par }{\MM سْثهْزَانْ زڭْ ؤُردّدْجْ نّسْ.


\par }{\BB \par }
{\MM \VS{8}{\BD{خِيثْ.}} ؤُرْشَالِيمْ ثُوغَا ثْخطَّا أَطَّاسْ.

\par }{\MM خْ ؤُيَا ثذْوڒْ أَمْ يِيشْثْ ن ثمْغَارْثْ

\par }{\MM ذڭْ
{\ADD{وُوسَّانْ ن}} وعْزَاڒْ نّسْ.

\par }{\MM مَارَّا إِنِّي ثُوغَا ت إِتّْوقَّارنْ،

\par }{\MM سّحْقَارَانْ ت،

\par }{\MM مِينْزِي ژْرِينْ ڒحْيَا نّسْ.

\par }{\MM ؤُڒَا نتَّاثْ سِيمَانْثْ نّسْ ثْزهَّارْ،

\par }{\MM ثذْوڒْ غَارْ ضفَّارْ.
\XREF{◘}{{\XO 1:8 }{\XO{1:‏8
}}{\XT{إِشا. 47‏:‏3}}}


\par }{\BB \par }
{\MM \VS{9}{\BD{ثِيث.}} ثَاخْمُوجِي نّسْ
{\ADD{ثڒْصقْ}}

\par }{\MM غَارْ ثْمُووَّا
{\ADD{ن ؤُبحْرُورْ}} نّسْ،

\par }{\MM أَنڭَّارُو نّسْ وَارْ ذَايسْ ثْخمّْ.

\par }{\MM أَقَا ثهْوَا-د غَارْ ڒَادْجَاغْ

\par }{\MM س إِجّْ ن وبْرِيذْ إِسّْثبْهْثنْ،

\par }{\MM ؤُڒَا ذ إِجّْ وَارْ ت إِعزِّي.

\par }{\MM خْزَارْ مَاشَا ڒغْبنْ إِنُو،
{\ADD{أَ}} سِيذِي،

\par }{\MM مَاغَارْ ڒعْذُو إِسّْمقَّارْ إِخفْ نّسْ.
\XREF{◘}{{\XO 1:9 }{\XO{1:‏9
}}{\XT{أَعَوذ. 32‏:‏29}}}


\par }{\BB \par }
{\MM \VS{10}{\BD{يُوذْ.}} أَغْرِيمْ إِسّْوِيژّضْ أَفُوسْ نّسْ

\par }{\MM غَارْ مَارَّا مِينْ ذَايسْ إِغْڒَانْ.

\par }{\MM إِوَا ثژْرَا نتَّاثْ مَامّشْ ؤُذْفنْ ڒڭْنُوسْ

\par }{\MM غَارْ زَّاوشْثْ نّسْ إِقدّْسنْ،

\par }{\MM {\ADD{ڒڭْنُوسْ}} مِينْ خفْ ثُومُورذْ،

\par }{\MM وَارْ إِعدّڒْ أَذْ د-أَذْفنْ

\par }{\MM غَارْ وڭْرَاوْ
{\ADD{ن ڒْڭنْسْ}} نّشْ.


\par }{\BB \par }
{\MM \VS{11}{\BD{كَافْ.}} قَاعْ إِمزْذَاغْ نّسْ زهَّارنْ،

\par }{\MM أَرزُّونْ أَغْرُومْ.

\par }{\MM نِيثْنِي وْشِينْ ڒقْشُوعْ إِغْڒَانْ نْسنْ

\par }{\MM ذِي طّْوعْ ن مَاشَّا،

\par }{\MM مَاحنْذْ أَذْ د-أَرّنْ أَسفْسِي غَارْ ڒعْمَارْ نْسنْ.

\par }{\MM خْزَارْ،
{\ADD{أَ}} سِيذِي، وَاڒَا

\par }{\MM مَامّشْ ذوْڒغْ تّْوَاسّحْقَارغْ.
\XREF{◘}{{\XO 1:11 }{\XO{1:‏11
}}{\XT{إِرْم. 52‏:‏6}}}


\par }{\BB \par }
{\MM \VS{12}{\BD{لَامِيذْ.}} مَا وَارْ ذَايْومْ إِشْقِي،

\par }{\MM كنِّيوْ إِنِّي إِعدُّونْ خْ وبْرِيذْ؟

\par }{\MM وَاڒَامْ ؤُ خْزَارمْ،

\par }{\MM مَا
{\ADD{ذِينْ}} شَا ن ڒحْرِيقْ أَمْ ڒحْرِيقْ إِ ذ أَيِي إِتّْوَاڭّنْ،

\par }{\MM إِ زِي ذ أَيِي إِسّْخيّقْ سِيذِي،

\par }{\MM ذڭْ وَاسّْ ن ڒْحَاذُوقْ ن وغْضَابْ نّسْ.


\par }{\BB \par }
{\MM \VS{13}{\BD{مِيمْ.}} زِي سنّجْ إِ د-إِسّكّْ نتَّا ثِيمسِّي

\par }{\MM ذڭْ إِغْسَانْ إِنُو،

\par }{\MM ثْشبَّارْ ذَايْسنْ.

\par }{\MM نتَّا إِنْضَارْ-د ثْرَاشَّا غَارْ إِضَارنْ إِنُو،

\par }{\MM يَارَّا أَيِي أَذْ ذوْڒغْ غَارْ ضفَّارْ،

\par }{\MM أَقَا يَاردّدْجْ أَيِي،

\par }{\MM إِسّهْڒشْ
{\ADD{أَيِي}} أَسّْ أَمْ إِكْمڒْ.


\par }{\BB \par }
{\MM \VS{14}{\BD{نُونْ.}} إِتّْوَاشدّْ ؤُزَايْڒُو ن إِعذِييّنْ إِنُو س

\par }{\MM ؤُفُوسْ نّسْ،

\par }{\MM أَقَا تّْوَامُوذنْ، ڭعّْذنْ-د خْ يِيرِي إِنُو.

\par }{\MM نتَّا يَارَّا جّهْذْ إِنُو أَذْ إِفْشڒْ.

\par }{\MM إِوْشَا أَيِي سِيذِي إِنُو ذڭْ إِفَاسّنْ نْسنْ،

\par }{\MM نشّْ وَارْ زمَّارغْ أَذْ بدّغْ
{\ADD{عَاذْ}}.


\par }{\BB \par }
{\MM \VS{15}{\BD{سَامِيخْ.}} إِنْضَارْ سِيذِي إِنُو

\par }{\MM مَارَّا أَيْثْ ن بُو-صُّولْطَا إِنُو ذِي ڒْوسْثْ إِنُو،

\par }{\MM أَمْ مَامّشْ إِبَارّحْ

\par }{\MM س إِجّْ ن ؤُمُونِي إِفَارْزنْ ضِيدّْ إِنُو،

\par }{\MM مَاحنْذْ أَذْ يَارْژْ إِحُوذْرِييّنْ إِنُو،

\par }{\MM سِيذِي إِنُو أَقَا إِعْفسْ ذِي ثْسِيرْثْ ن ؤُضِيڒْ،

\par }{\MM ن ثعْزَارشْثْ، ن يدْجِيسْ ن يَاهُوذَا.
\XREF{◘}{{\XO 1:15 }{\XO{1:‏15
}}{\XT{إِرْم. 14‏:‏17}}}


\par }{\BB \par }
{\MM \VS{16}{\BD{عَايِينْ.}} س مَانْ أَيَا تّْرُوغْ،

\par }{\MM {\ADD{أَ}} ثِيطّْ إِنُو،
{\ADD{أَ}} ثِيطّْ إِنُو إِسَّازَّاڒنْ إِمطَّاونْ،

\par }{\MM مِينْزِي أَمسْفوّجْ نِّي إِزمَّارنْ

\par }{\MM أَذْ د-يَارّْ ڒعْمَارْ إِنُو،

\par }{\MM إِڭّْوجْ خَافِي.

\par }{\MM تّْوَاثحَّانْ إِحنْجِيرنْ إِنُو،

\par }{\MM مِينْزِي ڒعْذُو إِجْهذْ
{\ADD{خَاسنْ}}.\XREF{◘}{{\XO 1:16 }{\XO{1:‏16
}}{\XT{إِرْم. 13‏:‏17}}}


\par }{\BB \par }
{\MM \VS{17}{\BD{بِي.}} ثسّْوِيژّضْ صِيهْيُونْ إِفَاسّنْ نّسْ،

\par }{\MM {\ADD{مَاشَا}} نتَّاثْ وَارْ غَارسْ وِي ت غَا إِسّْفوّْجنْ.

\par }{\MM يُومُورْ سِيذِي خْ يَاعْقُوبْ،

\par }{\MM أَقَا إِغْرِيمنْ نّسْ أَذْ أَسْ د-نّْضنْ.

\par }{\MM ؤُرْشَالِيمْ ثذْوڒْ جَارْ أَسنْ أَمْ يِيشْثْ ن ثمْغَارْثْ

\par }{\MM {\ADD{ذڭْ وُوسَّانْ ن}} وعْزَاڒْ نّسْ.


\par }{\BB \par }
{\MM \VS{18}{\BD{ثْسَاذِي.}} سِيذِي ذ أَمْسڭّذْ،

\par }{\MM مَاغَارْ نشّْ ثُوغَاغوّْغغْ خْ ڒُومُورَاثْ نّسْ.

\par }{\MM سْڒمْ خنِّي، مَارَّا ڒڭْنُوسْ،

\par }{\MM خْزَارمْ غَارْ ڒهْڒِيقْ إِنُو.

\par }{\MM ثِيعْزَارِييِّينْ إِنُو ذ إِحُوذْرِييّنْ إِنُو

\par }{\MM ؤُيُورنْ ذِي ثْمحْبَاسْثْ.\FTNT{◼}{{\FR 1:18 }{\FR{1:‏18
}}{\FT{{\BD{’خْ ڒُومُورَاثْ نّسْ‘}} - س ثْعِيبْرَانِيثْ ’خْ ؤُقمُّومْ نّسْ‘.}}}


\par }{\BB \par }
{\MM \VS{19}{\BD{قُوفْ.}} نشّْ ڒَاغِيغْ خْ يِينِّي ذ أَيِي إِتّخْسنْ،

\par }{\MM مَاشَا نِيثْنِي شمْثنْ أَيِي.

\par }{\MM إِكهَّاننْ إِنُو ذ إِمْغَارنْ إِنُو

\par }{\MM ضڒْقنْ إِ بُوحْبڒْ ذِي ثنْذِينْثْ،

\par }{\MM ؤُمِي ثُوغَا أَرزُّونْ مَاشَّا إِ يِيخفْ نْسنْ،

\par }{\MM حِيمَا أَذْ سّْمحْضنْ ڒعْمَارْ نْسنْ.
\XREF{◘}{{\XO 1:19 }{\XO{1:‏19
}}{\XT{إِرْم. 30‏:‏14}}}


\par }{\BB \par }
{\MM \VS{20}{\BD{رِيخْ.}} خْزَارْ،
{\ADD{أَ}} سِيذِي،

\par }{\MM مَاغَارْ نشّْ ذِي ڒحْصَارثْ،

\par }{\MM ثَاكْرِيشْثْ إِنُو ثنّحْوڒْ،

\par }{\MM ؤُڒْ  إِنُو إِنّقْڒبْ-د زِي ذَاخڒْ إِنُو،

\par }{\MM مَاغَارْ ثُوغَاغوّْغغْ أَطَّاسْ.

\par }{\MM ذِي بَارَّا إِ ذ أَيِي يُوشَارْ سِّيفْ إِحنْجِيرنْ إِنُو،

\par }{\MM ذَاخڒْ
{\ADD{إِحكّمْ}} ڒْموْثْ.
\XREF{◘}{{\XO 1:20 }{\XO{1:‏20
}}{\XT{إِشا. 16‏:‏11؛ إِرْم. 48‏:‏36}}}


\par }{\BB \par }
{\MM \VS{21}{\BD{شِينْ.}} سْڒِينْ مَامّشْ زهَّارغْ،

\par }{\MM {\ADD{مَاشَا}} نشّْ وَارْ غَارِي ؤُڒَا ذ إِجّْ ن ؤُمسْفوّجْ،

\par }{\MM مَارَّا ڒْعذْيَانْ إِنُو سْڒِينْ خْ أَرْژِييّثْ إِنُو.

\par }{\MM فَارْحنْ أَقَا شكْ إِ ت إِڭِّينْ.

\par }{\MM خْمِي د غَا ثسِّيوْضذْ أَسّْ إِ زِي د-ثْعڒْمذْ،

\par }{\MM {\ADD{خنِّي}} أَذْ إِڒِينْ أَمْ مَامّشْ دْجِيغْ نشّْ.


\par }{\BB \par }
{\MM \VS{22}{\BD{ثَافْ.}} أجّْ أَذْ د-يَاسْ مَارَّا ڒْغَارْ نْسنْ زَّاثكْ،

\par }{\MM أڭّْ زَّايْسنْ أَمْ مَامّشْ زَّايِي ثڭِّيذْ

\par }{\MM زِي سِّيبّثْ ن مَارَّا إِعذِّيينْ إِنُو،

\par }{\MM مِينْزِي إِزهَّارنْ إِنُو ذ أَطَّاسْ،

\par }{\MM ؤُڒْ إِنُو يُوحڒْ أَطَّاسْ.


\par }{\BB \par }
{\BB \par }
{\MM \par }

\Chap{2}{\SH إِزْڒِي وِيسّْ ثْنَاينْ - لْغَاضَابْ ن سِيذِي
\par }
{\MM \VerseOne{1}{\BD{أَلِيفْ.}} مَامّشْ إِذْڒَا سِيذِي إِنُو

\par }{\MM يدْجِيسْ ن صِيهْيُونْ

\par }{\MM س إِسيْنُوثنْ
{\ADD{إِبَارْشَاننْ}}؟

\par }{\MM أَقَا أَعُودْجِي ن إِسْرَائِيل إِنْضَارْ إِ-ث

\par }{\MM زڭْ ؤُجنَّا غَارْ ثمُّورْثْ،

\par }{\MM نتَّا وَارْ إِخَارّصْ ذِي ثْنبْذَاثْ ن إِضَارنْ نّسْ

\par }{\MM ذڭْ وَاسّْ ن وغْضَابْ نّسْ.


\par }{\BB \par }
{\MM \VS{2}{\BD{بِيثْ.}} إِقْضَا سِيذِي إِنُو

\par }{\MM خْ مَارَّا ثِيزدَّاغْ ن يَاعْقُوبْ،

\par }{\MM وَارْ ثنْثْ إِجِّي أَذْ نجْمنْثْ.

\par }{\MM ذڭْ ؤُذُوقّزْ نّسْ
{\ADD{ن ؤُفُوڭمْ}}

\par }{\MM إِهْذمْ لْقلْعَاثْ ن يدْجِيسْ ن يَاهُوذَا،

\par }{\MM إِبقّضْ إِ-ثنْثْ خْ ثمُّورْثْ،

\par }{\MM إِسّْعَارَّا ثَاڭلْذِيثْ ذ ڒْحُوكَّامْ نّسْ.


\par }{\BB \par }
{\MM \VS{3}{\BD{ڭِيملْ.}} ذِي ڒْحَاذُوقْ ن وغْضَابْ نّسْ

\par }{\MM إِقسّْ قَاعْ إِشّْ ن إِسْرَائِيل.

\par }{\MM يَارَّا أَفُوسْ أَفُوسِي نّسْ غَارْ ضفَّارْ

\par }{\MM زَّاثْ إِ ڒعْذُو،

\par }{\MM ؤُ نتَّا يَارْغَا ضِيدّْ إِ يَاعْقُوبْ

\par }{\MM أَمْ ثْمسِّي إِتّحْذُوذُوقنْ،

\par }{\MM ثتّتّْ مَارَّا مِينْ إِ ذ أَسْ د-إِنّْضنْ.


\par }{\BB \par }
{\MM \VS{4}{\BD{ذَالِيثْ.}} نتَّا إِمْحضْ ڒْقوْسْ نّسْ أَمْ ڒعْذُو،

\par }{\MM إِسّْڭعّذْ أَفُوسِي نّسْ أَمْ ڒعْذُو،

\par }{\MM ونِّي إِوْثِينْ مَارَّا مِينْ ثمّژْرِي ثِيطّْ.

\par }{\MM ذڭْ ؤُقِيضُونْ ن يدْجِيسْ ن صِيهْيُونْ

\par }{\MM إِفَارّغْ أَسْعَارْ نّسْ أَمْ ثْمسِّي.


\par }{\BB \par }
{\MM \VS{5}{\BD{هِي.}} سِيذِي إِنُو إِذْوڒْ أَمْ ڒعْذُو،

\par }{\MM إِصَارْضْ إِسْرَائِيل،

\par }{\MM إِصَارْضْ مَارَّا ڒقْصُورْ نّسْ،

\par }{\MM إِهْذمْ لْقلْعَاثْ نّسْ،

\par }{\MM ؤُ يَارْنِي
{\ADD{عَاذْ}} ذڭْ وشْضَانْ ذ إِغُويَّانْ

\par }{\MM غَارْ يدْجِيسْ ن يَاهُوذَا.


\par }{\BB \par }
{\MM \VS{6}{\BD{وَاوْ.}} نتَّا إِقْڒعْ س لْعُونْفْ أَعِيشُّو نّسْ،

\par }{\MM أَمْ إِجّْ ن وحْوِيشْ.

\par }{\MM يَاريّبْ أَمْشَانْ ن ؤُمْسَاڭَارْ.

\par }{\MM إِسّتُّو سِيذِي ذِي صِيهْيُونْ

\par }{\MM أَسّْ ن ڒْعِيذْ ذ أَسّْ ن سّبْثْ،

\par }{\MM ؤُ ذڭْ وسْخضْ نّسْ

\par }{\MM إِنْضَارْ أَجدْجِيذْ ذ ؤُكهَّانْ.


\par }{\BB \par }
{\MM \VS{7}{\BD{زَايِينْ.}} إِذْوڒْ سِيذِي إِنُو إِشَارّهْ

\par }{\MM أَعَالْطَارْ نّسْ،

\par }{\MM إِنْضَارْ زَّاوشْثْ إِقدّْسنْ نّسْ،

\par }{\MM إِوْشَا ڒحْيُوضْ ن يخَّامنْ ن ڒقْصَارْ

\par }{\MM ذڭْ ؤُفُوسْ ن ڒعْذُو.

\par }{\MM نِيثْنِي ڭِّينْ أَذْ سْڒنْ إِ ثْمِيجَّا نْسنْ

\par }{\MM ذِي ثَادَّارْثْ ن سِيذِي،

\par }{\MM أَمْ ذڭْ إِجّْ ن وَاسّْ ن ڒْعِيذْ.


\par }{\BB \par }
{\MM \VS{8}{\BD{خِيثْ.}} سِيذِي إِخَارّصْ أَذْ إِهْذمْ

\par }{\MM ڒْحِيضْ ن يدْجِيسْ ن صِيهْيُونْ،

\par }{\MM إِسَارّحْ
{\ADD{خَاسْ}} فِيڒُو ن ڒعْبَارْ،

\par }{\MM وَارْ د-إِجْبِيذْ غَارسْ أَفُوسْ نّسْ زڭْ ؤُصَارْضْ.

\par }{\MM إِجَّا أَشْبَارْ ن زَّاثْ ذ ڒْحِيضْ أَذْ شضْننْ،

\par }{\MM أَقَا تّْوَاغضْڒنْ
{\ADD{جْمِيعْ}} غَارْ ثمُّورْثْ.


\par }{\BB \par }
{\MM \VS{9}{\BD{ثِيث.}} ثِيوُّورَا نّسْ غَارْقنْثْ ذڭْ ؤُشَاڒْ،

\par }{\MM إِعُومَاذْ نّسْ ن ؤُبلّعْ يَاردّدْجْ إِ-ثنْ،

\par }{\MM يَارْژَا إِ-ثنْ.

\par }{\MM أَجدْجِيذْ نّسْ ذ ڒْحُوكَّامْ نّسْ
{\ADD{أَقَا أَثنْ}} جَارْ ڒڭْنُوسْ،

\par }{\MM وَارْ ذِينْ
{\ADD{بُو ؤُسڒْمذْ ن}} شَّارِيعَا،

\par }{\MM إِنَابِييّنْ نّسْ وَارْ تّطِّيفنْ شَا ڒوْحِييْ ن سِيذِي.


\par }{\BB \par }
{\MM \VS{10}{\BD{يُوذْ.}} إِمْغَارنْ ن يدْجِيسْ ن صِيهْيُونْ

\par }{\MM قِّيمنْ خْ ثمُّورْثْ، بكْمنْ،

\par }{\MM زُوزَّارَانْ ؤُشَاڒْ خْ ؤُزدْجِيفْ نْسنْ،

\par }{\MM بيْسنْ إِخفْ نْسنْ س ثْخُونْشَايْ
{\ADD{ن وشْضَانْ}}.

\par }{\MM ثِيعْزَارِييِّينْ ن ؤُرْشَالِيمْ سَّاضَارنْثْ

\par }{\MM أَزدْجِيفْ نْسنْثْ غَارْ ثمُّورْثْ.


\par }{\BB \par }
{\MM \VS{11}{\BD{كَافْ.}} ثِيطَّاوِينْ إِنُو ؤُهْڒنْثْ زڭْ إِمطَّاونْ،

\par }{\MM ثَاكْرِيشْثْ إِنُو ثتّنْهزَّا،

\par }{\MM ثتّْوَازدْجعْ ثْسَا إِنُو خْ ثمُّورْثْ،

\par }{\MM خْ ثْرژِّيثْ ن يدْجِيسْ ن ڒْڭنْسْ إِنُو،

\par }{\MM مِينْزِي أَحنْجِيرْ ذ ؤُسيْمِي

\par }{\MM تّْغَاشَانْ خْ وَازَّاينْ ن ثنْذِينْثْ.


\par }{\BB \par }
{\MM \VS{12}{\BD{لَامِيذْ.}} نِيثْنِي قَّارنْ إِ يمَّاثْسنْ:

\par }{\MM ”مَانِي إِدْجَا
{\ADD{عَاذْ}} إِمنْذِي ذ بِينُو؟“،

\par }{\MM خْمِي وطَّانْ خْ وَازَّاينْ ن ثنْذِينْثْ

\par }{\MM أَمْ يِينِّي إِتّْوَانْغنْ،

\par }{\MM خْمِي تّْوَاكّْسنْ زِي ثُوذَارْثْ نْسنْ

\par }{\MM خْ إِفَادّنْ ن يمَّاثْسنْ.


\par }{\BB \par }
{\MM \VS{13}{\BD{مِيمْ.}} مِينْ ذ أَمْ إِ غَا إِنِيغْ،

\par }{\MM مِينْ غَارْ شمْ إِ غَا سّمْقُوذِّيغْ،

\par }{\MM {\ADD{أَ}} يدْجِيسْ ن ؤُرْشَالِيمْ؟

\par }{\MM مِينْ غَارْ شمْ إِ غَا سّمْقُوذِّيغْ،

\par }{\MM أَڒَامِي شمْ إِ غَا سّْفوّْجغْ،

\par }{\MM {\ADD{أَ شمْ}} ثَاعْزَارشْثْ، يدْجِيسْ ن صِيهْيُونْ،

\par }{\MM مَاغَارْ ثَارژِّيثْ نّمْ ذ ثَامقّْرَانْثْ أَمْ ڒبْحَارْ،

\par }{\MM وِي إِزمَّارنْ أَذْ شمْ إِسّْڭنْفَا؟


\par }{\BB \par }
{\MM \VS{14}{\BD{نُونْ.}} إِنَابِييّنْ نّمْ ژْرِينْ

\par }{\MM {\ADD{إِوحَّانْ}} إِخَارِّيقنْ ذ إِبُوحَاڒِييّنْ،

\par }{\MM وَارْ سّْعَارَّانْ شَا خْ ڒْمُوعْصِييّثْ نّمْ

\par }{\MM أَڒَامِي إِ غَا سّنْقڒْبنْ ثَامحْبَاسْثْ نّمْ.

\par }{\MM ذِي طّْوعْ نّمْ ژْرِينْ نِيثْنِي

\par }{\MM {\ADD{مْغِيرْ}} ڒحْكَامَاثْ إِخَارِّيقنْ ذ ثْحُوجَا ن ؤُغَارِّي.


\par }{\BB \par }
{\MM \VS{15}{\BD{سَامِيخْ.}} مَارَّا إِنِّي
{\ADD{خَامْ}} د-إِتّكّنْ

\par }{\MM شَّاثنْ ذڭْ إِفَاسّنْ
{\ADD{س ؤُنخْڒِيعْ}} زِي سِّيبّثْ نّمْ.

\par }{\MM نِيثْنِي تّْصفَّارنْ ؤُ سّنْهزَّانْ أَزدْجِيفْ نْسنْ

\par }{\MM خْ يدْجِيسْ ن ؤُرْشَالِيمْ،

\par }{\MM قَّارنْ: ’مَا ذ ثَا ذ ثَانْذِينْثْ نِّي ؤُمِي نَّانْ:

\par }{\MM ”مَا وَارْ إِدْجِي أَژْرِي نّسْ إِكْمڒْ،

\par }{\MM ذ
{\ADD{ڒْْعُونْصَارْ}} ن ڒفْرَاحثْ إِ مَارَّا دُّونشْثْ!“؟


\par }{\BB \par }
{\MM \VS{16}{\BD{بِي}} مَارَّا ڒْعذْيَانْ نّمْ أَرزْمنْ-د غَارْومْ

\par }{\MM إِقمُّومنْ نْسنْ،

\par }{\MM تّْصفَّارنْ ؤُ تّْغزَّانْ ثِيغْمَاسْ،

\par }{\MM قَّارنْ: ”نشِّينْ نْصَارْضْ إِ-ت.

\par }{\MM وَا ذ أَسّْ إِ ثُوغَا نتّْرَاجَا،

\par }{\MM ڒخُّو نُوفَا إِ-ث، نتّْوَاڒَا إِ-ث!“


\par }{\BB \par }
{\MM \VS{17}{\BD{عَايِينْ.}} إِڭَّا سِيذِي مِينْ إِخَارّصْ،

\par }{\MM إِكمّڒْ أَوَاڒْ نّسْ

\par }{\MM ونِّي يُومُورْ زِي مشْحَاڒْ ؤُيَا.

\par }{\MM إِهْذمْ إِ
{\ADD{شمْ}}، وَارْ
{\ADD{خَامْ}} إِحِيوڒْ.

\par }{\MM ڒعْذُو إِجَّا إِ-ث إِفَارْحْ زَّايمْ،

\par }{\MM إِسّْڭعّذْ إِشّْ ن إِغْرِيمنْ نّمْ.


\par }{\BB \par }
{\MM \VS{18}{\BD{ثْسَاذِي.}} ؤُڒْ نْسنْ إِسْغُويُّو غَارْ سِيذِي إِنُو،

\par }{\MM ”{\ADD{أَ}} ڒْحِيضْ ن يدْجِيسْ ن صِيهْيُونْ،

\par }{\MM أجّْ أَذْ أَزّْڒنْ إِمطَّاونْ
{\ADD{نّمْ}} أَمْ ثغْزَارْثْ،

\par }{\MM أَسّْ ذ دْجِيڒثْ بْڒَا مَا أَذْ نقْصنْ،

\par }{\MM وَارْ تّجِّي مُومُّو ن ثِيطَّاوِينْ نّمْ أَذْ إِبدّْ!“
\XREF{◘}{{\XO 2:18 }{\XO{2:‏18
}}{\XT{إِرْم. 14‏:‏17؛ إِڭجذ. 1‏:‏16}}}


\par }{\BB \par }
{\MM \VS{19}{\BD{قُوفْ.}} كَّارْ، سْغُويّْ ذِي دْجِيڒثْ،

\par }{\MM غَارْ ؤُمزْوَارُو ن ثْعسَّاسْثْ ن دْجِيڒثْ،

\par }{\MM زدْجعْ ؤُڒْ نّمْ أَمْ وَامَانْ

\par }{\MM زَّاثْ إِ وُوذمْ ن سِيذِي إِنُو.

\par }{\MM سْڭعّذْ غَارسْ إِفَاسّنْ نّمْ

\par }{\MM إِ ثُوذَارْثْ ن إِحنْجِيرنْ نّمْ إِمژْيَانِينْ،

\par }{\MM إِنِّي إِوْضَانْ غَارْ ثمُّورْثْ س ڒَاژْ،

\par }{\MM غَارْ ثْغمَّارْ ن مَارَّا إِبْرِيذنْ.


\par }{\BB \par }
{\MM \VS{20}{\BD{رِيخْ.}} خْزَارْ،
{\ADD{أَ}} سِيذِي، وَاڒَا
{\ADD{مْلِيحْ}}

\par }{\MM ؤُمِي ثڭِّيذْ مَانْ أَيَا؟

\par }{\MM مَا إِتّْخصَّا
{\ADD{خنِّي}} أَذْ شّنْثْ ثمْغَارِينْ

\par }{\MM ڒْْغِيدْجثْ ن ؤُعذِّيسْ نْسنْثْ،

\par }{\MM إِحنْجِيرنْ نْسنْثْ إِ ذِي تّْهِيلَّانْثْ نِيثنْثِي؟

\par }{\MM مَا إِتّْخصَّا أَذْ إِتّْوَانغْ ؤُنَابِي ذ ؤُكهَّانْ

\par }{\MM ذِي زَّاوشْثْ إِقدّْسنْ ن سِيذِي؟
\XREF{◘}{{\XO 2:20 }{\XO{2:‏20
}}{\XT{إِڭجذ. 4‏:‏10}}}


\par }{\BB \par }
{\MM \VS{21}{\BD{شِينْ.}} إِحُوذْرِييّنْ ذ إِوسُّورَا بُوزّْڒنْ

\par }{\MM خْ ثمُّورْثْ ذڭْ إِبْرِيذنْ.

\par }{\MM ثِيعْزَارِييِّينْ إِنُو ذ إِحُوذْرِييّنْ إِنُو وْضَانْ س سِّيفْ.

\par }{\MM ثنْغِيذْ
{\ADD{ثنْ}} ذڭْ وَاسّْ ن وغْضَابْ نّشْ،

\par }{\MM ثْغَارْصضْ
{\ADD{أَسنْ}}، وَارْ
{\ADD{خَاسنْ}} ثْحِيوْڒذْ شَا.


\par }{\BB \par }
{\MM \VS{22}{\BD{ثَافْ.}} ثْعَارّْنذْ-د غَارِي مِينْ إِسَّاڭّْوَاذنْ

\par }{\MM زِي مَارَّا إِغزْذِيسنْ،

\par }{\MM أَمْ مَامّشْ إِبَارّحْ س إِجّْ ن ؤُمُونِي إِفَارْزنْ.

\par }{\MM وَارْ إِنجِّيمْ نِيغْ إِتَّاركّْوَاڒْ ؤُڒَا ذ إِجّْ

\par }{\MM ذڭْ وَاسّْ ن وغْضَابْ ن سِيذِي.

\par }{\MM إِنِّي إِ ذِي تّْهِيلِّيغْ ؤُ أَربِّيغْ

\par }{\MM إِقْضَا إِ-ثنْ ڒعْذُو إِنُو.


\par }{\BB \par }
{\BB \par }
{\MM \par }

\Chap{3}{\SH إِزْڒِي وِيسّْ ثْڒَاثَا - أَودّبْ ذ ؤُفوّجْ ن ؤُنَابِي
\par }
{\MM \VerseOne{1}{\BD{أَلِيفْ.}} نشّْ ذ أَرْيَازْ نِّي إِژْرِينْ ڒغْبنْ

\par }{\MM س وعْمُوذْ ن ؤُذُوقّزْ نّسْ
{\ADD{ن ؤُفُوڭمْ}}.


\par }{\MM \VS{2}{\BD{أَلِيفْ.}} نتَّا إِنْذهْ أَيِي

\par }{\MM ؤُشَا إِجَّا أَيِي أَذْ ؤُيُورغْ ذِي ثَادْجسْثْ،

\par }{\MM وَارْ إِدْجِي ذِي ثْفَاوْثْ.


\par }{\MM \VS{3}{\BD{أَلِيفْ.}} س ثِيذتّْ،

\par }{\MM نتَّا يَارَّا ڒبْذَا أَفُوسْ نّسْ ضِيدّْ إِنُو،

\par }{\MM أَسّْ إِكْمڒْ.


\par }{\BB \par }
{\MM \VS{4}{\BD{بِيثْ.}} نتَّا إِضيّعْ أَيْسُومْ إِنُو ذ ثڒْمشْثْ إِنُو،

\par }{\MM يَارْژَا إِغْسَانْ إِنُو.


\par }{\MM \VS{5}{\BD{بِيثْ.}} نتَّا بْنَا إِشْثْ ن ڒبْنِييّثْ خَافِي

\par }{\MM ؤُ إِقُووَّارْ أَيِي

\par }{\MM س أَرّْهَاجْ ذ ثَامَارَا.


\par }{\MM \VS{6}{\BD{بِيثْ.}} ذِي طّْڒَامْ إِجَّا أَيِي زدّْغغْ،

\par }{\MM أَمْ إِمتَّانْ ن وَاطَّاسْ زڭْ وَامِي.


\par }{\BB \par }
{\MM \VS{7}{\BD{ڭِيملْ.}} نتَّا إِبلّعْ أَيِي جَارْ ڒحْيُوضْ،

\par }{\MM وَارْ زمَّارغْ أَذْ نجْمغْ.

\par }{\MM إِسّذْقڒْ خَافِي سّْنَاسڒْ إِنُو ن نّْحَاسْ.


\par }{\MM \VS{8}{\BD{ڭِيملْ.}} عَاذْ مڒْمِي تّْڒَاغِيغْ ؤُ سْغُويُّوغْ،

\par }{\MM نتَّا إِقِّيمْ إِبْكمْ غَارْ ثْژَادْجِيثْ إِنُو.


\par }{\MM \VS{9}{\BD{ڭِيملْ.}} س ثْصُوضَارْ إِنْجَارنْ

\par }{\MM إِبلّعْ خَافِي أَبْرِيذْ،

\par }{\MM إِسّْفَارْغْ إِمسْرَاقْ إِنُو.


\par }{\BB \par }
{\MM \VS{10}{\BD{ذَالِيثْ.}} ثُوغَا نتَّا إِ نشّْ
{\ADD{أَمْ}} دُّوبْ إِتّْحَامَانْ،

\par }{\MM {\ADD{أَمْ}} وَايْرَاذْ ذڭْ إِمُوشَانْ إِنُّوفَارنْ.


\par }{\MM \VS{11}{\BD{ذَالِيثْ.}} نتَّا يُوژّڒْ خَافِي زڭْ وبْرِيذْ،

\par }{\MM إِمزّقْ أَيِي،

\par }{\MM وَارْ ذ أَيِي إِجِّي شَا.


\par }{\MM \VS{12}{\BD{ذَالِيثْ.}} نتَّا إِسّمْحضْ ڒْقوْسْ نّسْ

\par }{\MM ؤُشَا إِجَّا أَيِي أَذْ إِڒِيغْ ذ أَوَاضْ إِ فْڒِيثْشَا
{\ADD{نّسْ}}.


\par }{\BB \par }
{\MM \VS{13}{\BD{هِي.}} فْڒِيثْشَاثْ زڭْ وقْرَابْ نّسْ

\par }{\MM إِجَّا إِ-ثنْثْ أَذْ أَذْفنْثْ ذِي ثِيژَّاڒْ إِنُو.


\par }{\MM \VS{14}{\BD{هِي.}} ذوْڒغْ ذ ثَاسضْهَاشْثْ إِ مَارَّا ڒْڭنْسْ إِنُو،

\par }{\MM ذ إِزْڒِي نْسنْ ن ؤُزَاوَارْ أَسّْ إِمُونْ.


\par }{\MM \VS{15}{\BD{هِي.}} نتَّا إِسّْجِّيونْ أَيِي س ثَارْزُوڭِي،

\par }{\MM إِسّسُّو أَيِي س شِّيحْ.


\par }{\BB \par }
{\MM \VS{16}{\BD{وَاوْ.}} ثِيغْمَاسْ إِنُو إِجَّا إِ-ثنْثْ زعّْفنْثْ

\par }{\MM ذڭْ ؤُقَايَاسْ أَڒَامِي أَرْژِينْثْ،

\par }{\MM إِذْڒَا أَيِي س يِيغّذْ.


\par }{\MM \VS{17}{\BD{وَاوْ.}} شكْ ثسِّيڭّْوجذْ ڒعْمَارْ إِنُو خْ ڒهْنَا،

\par }{\MM نشّْ تُّوغْ
{\ADD{مَارَّا}} ثْشُونِي.


\par }{\MM \VS{18}{\BD{وَاوْ.}} نشّْ نِّيغْ: ”جّهْذْ إِنُو إِقْضَا،

\par }{\MM ؤُڒَا ذ أَسِيثمْ إِنُو ذِي سِيذِي.“


\par }{\BB \par }
{\MM \VS{19}{\BD{زَايِينْ.}} عْقڒْ خْ ڒغْبنْ إِنُو ذ ثْمحْبَاسْثْ إِنُو،

\par }{\MM خْ شِّيحْ ذ أَرّْهَاجْ.


\par }{\MM \VS{20}{\BD{زَايِينْ.}} ڒعْمَارْ إِنُو إِتّْخَارّصْ نِيشَانْ ذِي مَانْ أَيَا،

\par }{\MM أَقَا إِشْضنْ ذَايِي.


\par }{\MM \VS{21}{\BD{زَايِينْ.}} أَيَا خْسغْ أَذْ ث أَرّغْ غَارْ وُوڒْ،

\par }{\MM خْ ؤُيَا أَذْ قِّيمغْ سِّيثِيمغْ عَاذْ.


\par }{\BB \par }
{\MM \VS{22}{\BD{خِيثْ.}} س ثْمڭَّا ن ثْمخْسِيوْثْ ن سِيذِي،

\par }{\MM أَقَا وَارْ نتّْوَاهلّكْ شَا،

\par }{\MM مِينْزِي أَرّحْمثْ نّسْ
{\ADD{عمَّارْصْ}} وَارْ ثتّْبذِّي.\XREF{◘}{{\XO 3:22 }{\XO{3:‏22
}}{\XT{إِشا. 1‏:‏9؛ حَاب. 3‏:‏13}}}


\par }{\MM \VS{23}{\BD{خِيثْ.}} أَقَا-ت ذ جْذِيذْ كُوڒْ صّْبحْ،

\par }{\MM ڒَْامَانْ نّشْ ذ أَمقّْرَانْ.
\XREF{◘}{{\XO 3:23 }{\XO{3:‏23
}}{\XT{إِزهد. 30‏:‏6}}}


\par }{\MM \VS{24}{\BD{خِيثْ.}} ثَاسْغَارْثْ إِنُو ذ سِيذِي،

\par }{\MM {\ADD{أَمُّو إِ}} إِقَّارْ ڒعْمَارْ إِنُو،

\par }{\MM خْ ؤُيَا تّْغِيمِيغْ سِّيثِيمغْ ذَايسْ.
\XREF{◘}{{\XO 3:24 }{\XO{3:‏24
}}{\XT{حَاب. 2‏:‏3}}}


\par }{\BB \par }
{\MM \VS{25}{\BD{ثِيث.}} إِصْبحْ سِيذِي إِ يِينِّي ذَايسْ إِسِّيثِيمنْ،

\par }{\MM إِ ڒعْمَارْ نِّي خَاسْ يَارزُّونْ.


\par }{\MM \VS{26}{\BD{ثِيث.}} أَقَا مْلِيحْ أَرَاجِي س ؤُسِيثمْ غَارْ زَّاثْ،

\par }{\MM {\ADD{أَرَاجِي}} ذِي ڒْهُوذْنثْ غَارْ ؤُسنْجمْ زِي سِيذِي.


\par }{\MM \VS{27}{\BD{ثِيث.}} مْلِيحْ إِ ورْيَازْ أَذْ يَارْبُو أَزَايْڒُو

\par }{\MM ذِي ثمْژِي نّسْ.


\par }{\BB \par }
{\MM \VS{28}{\BD{يُوذْ.}} أجّْ إِ-ث أَذْ إِقِّيمْ حَافِي، أَذْ إِسّغْذْ،

\par }{\MM مَاغَارْ سِيذِي إِڭَّا إِ-ت خَاسْ.


\par }{\MM \VS{29}{\BD{يُوذْ.}} أجّْ إِ-ث أَذْ إِڭّْ أَقمُّومْ نّسْ ذِي ثْعجَّاجْثْ،

\par }{\MM {\ADD{أَذْ يِينِي:}} ”أَذْ ثَاغْ إِدْجَا ڒَايَاسْ!“
\XREF{◘}{{\XO 3:29 }{\XO{3:‏29
}}{\XT{ڒخ. 8‏:‏22}}}


\par }{\MM \VS{30}{\BD{يُوذْ.}} أجّْ إِ-ث أَذْ إِوْشْ أَمڭِّيزْ إِ ونِّي ث إِشَّاثنْ،

\par }{\MM أجّْ إِ-ث أَذْ إِتّْوَاجِّيونْ س ؤُسحْقَارْ.


\par }{\BB \par }
{\MM \VS{31}{\BD{كَافْ.}} مِينْزِي سِيذِي إِنُو وَارْ إِنطَّارْ
{\ADD{حذْ}} إِ ڒبْذَا،


\par }{\MM \VS{32}{\BD{كَافْ.}} مَاشَا مَاڒَا نتَّا إِسّشْضنْ
{\ADD{حذْ}}،

\par }{\MM أَذْ
{\ADD{خَاسْ}} إِحِينّْ عَاوذْ

\par }{\MM عْلَاحْسَابْ ڒمْغَارثْ ن ثْمخْسِيوْثْ نّسْ إِشُووَّارنْ،


\par }{\MM \VS{33}{\BD{كَافْ.}} مَاغَارْ نتَّا وَارْ إِحصَّارْ

\par }{\MM نِيغْ إِسّشْضِينْ ثَارْوَا ن ورْيَازْ س وُوڒْ.


\par }{\BB \par }
{\MM \VS{34}{\BD{لَامِيذْ.}} خْمِي غَا ڒبْزنْ سَاذُو إِضَارنْ

\par }{\MM مَارَّا إِمحْبَاسْ ن ثمُّورْثْ،


\par }{\MM \VS{35}{\BD{لَامِيذْ.}} خْمِي غَا حَارّْفنْ ثَاسْغَارْثْ ن ورْيَازْ

\par }{\MM زَّاثْ إِ وُوذمْ ن ؤُمْعُودْجِي خْ كُوڒْشِي،


\par }{\MM \VS{36}{\BD{لَامِيذْ.}} خْمِي غَا قڒْبنْ دّعْوثْ ن بْنَاذمْ،

\par }{\MM مَا زعْمَا سِيذِي إِنُو وَارْ إِتّْوِيڒِي
{\ADD{مَانْ أَيَا}}؟


\par }{\BB \par }
{\MM \VS{37}{\BD{مِيمْ.}} مَانْ ونْ إِ إِقَّارنْ
{\ADD{شَا ن ڒْحَاجّثْ}}

\par }{\MM ؤُشَا
{\ADD{خنِّي}} ثمْسَارْ،

\par }{\MM {\ADD{مَاڒَا}} وَارْ ت يُومُورْ سِيذِي إِنُو؟
\XREF{◘}{{\XO 3:37 }{\XO{3:‏37
}}{\XT{إِزهد. 33‏:‏9}}}


\par }{\MM \VS{38}{\BD{مِيمْ.}} مَا وَارْ د-إِتِّيسْ

\par }{\MM زڭْ ؤُقمُّومْ ن ؤُمْعُودْجِي خْ كُوڒْشِي

\par }{\MM {\ADD{مَارَّا}} مِينْ وَارْ إِحْڒِينْ ؤُڒَا ذ
{\ADD{مَارَّا}} مِينْ إِصبْحنْ؟
\XREF{◘}{{\XO 3:38 }{\XO{3:‏38
}}{\XT{إِشا. 45‏:‏7؛ عَام. 3‏:‏6}}}


\par }{\MM \VS{39}{\BD{مِيمْ.}} مَامّشْ إِتّْشثْشَا بْنَاذمْ إِدَّارنْ
{\ADD{عَاذْ}}؟

\par }{\MM {\ADD{أجّْ}} ورْيَازْ
{\ADD{أَذْ إِشثْشَا}} زِي سِّيبّثْ ن دّْنُوبْ نّسْ.


\par }{\BB \par }
{\MM \VS{40}{\BD{نُونْ.}} أجّْ أَنغْ أَذْ نخْزَارْ إِبْرِيذنْ نّغْ،

\par }{\MM أَذْ ذَايْسنْ نَارْزُو،

\par }{\MM أجّْ أَنغْ أَذْ د-نذْوڒْ غَارْ سِيذِي.


\par }{\MM \VS{41}{\BD{نُونْ.}} أجّْ أَنغْ أَذْ نسّْڭعّذْ أَكْ-ذ إِفَاسّنْ نّغْ

\par }{\MM ؤُڒَا ذ وُوڒَاونْ نّغْ،

\par }{\MM غَارْ أَربِّي ذڭْ ؤُجنَّا.


\par }{\MM \VS{42}{\BD{نُونْ.}} نشِّينْ نْعدَّا ؤُ نْغوّغْ،

\par }{\MM شكْ وَارْ ثغْفَارذْ شَا إِ
{\ADD{ؤُيَا}}.


\par }{\BB \par }
{\MM \VS{43}{\BD{سَامِيخْ.}} شكْ ثْڒحّْفذْ أَنغْ س وغْضَابْ،

\par }{\MM ثضْفَارضْ أَنغْ،

\par }{\MM ثنْغِيذْ، وَارْ
{\ADD{خَانغْ}} ثْحِيوْڒذْ شَا.


\par }{\MM \VS{44}{\BD{سَامِيخْ.}} ثْڒحّْفذْ إِخفْ نّشْ ذڭْ ؤُسيْنُو،

\par }{\MM مَاحنْذْ أَذْ ثَافْ ثَاژَادْجِيثْ وَارْ ثْزمَّارْ أَذْ ثعْذُو.


\par }{\MM \VS{45}{\BD{سَامِيخْ.}} شكْ ثَارِّيذْ-د أَنغْ

\par }{\MM ذ ثَاخْمُوجِي ذ وفْرَاضْ

\par }{\MM ذِي ڒْوسْطْ ن ڒڭْنُوسْ.


\par }{\BB \par }
{\MM \VS{46}{\BD{بِي.}} مَارَّا ڒْعذْيَانْ نّغْ

\par }{\MM أَرْزْمنْ-د غَارْنغْ أَقمُّومْ نْسنْ.


\par }{\MM \VS{47}{\BD{بِي.}} ثِيڭّْوُوذَا ذ ڒْفخْ ذوْڒنْ
{\ADD{ذ أَزْينْ}} زَّايْنغْ،

\par }{\MM أَخَارّبْ ذ أَرْژِييّثْ.


\par }{\MM \VS{48}{\BD{بِي.}} زِي ثِيطَّاوِينْ إِنُو تَّازّْڒنْثْ إِمطَّاونْ

\par }{\MM خْ ثَارژِّيثْ ن يدْجِيسْ ن ڒْڭنْسْ إِنُو.


\par }{\BB \par }
{\MM \VS{49}{\BD{عَايِينْ.}} ثِيطّْ إِنُو ثقِّيمْ ثتَّازّڒْ
{\ADD{س إِمطَّاونْ}}،

\par }{\MM وَارْ ثتَّاريِّيحْ، وَارْ ثسّْبذِّي،


\par }{\MM \VS{50}{\BD{عَايِينْ.}} أَڒْ ذ إِ غَا إِسِّيجّْ سِيذِي زڭْ ؤُجنَّا،

\par }{\MM ؤُشَا أَذْ إِتّْوَاڒَا.


\par }{\MM \VS{51}{\BD{عَايِينْ.}} ثِيطّْ إِنُو ثتّڭّْ أَيِي ڒحْرِيقْ

\par }{\MM ذِي ڒعْمَارْ إِنُو،

\par }{\MM زِي سِّيبّثْ ن مَارَّا يسِّيسْ ن ثنْذِينْثْ إِنُو.


\par }{\BB \par }
{\MM \VS{52}{\BD{ثْسَاذِي.}} أَردّْفنْ أَيِي-د ڒْعذْيَانْ إِنُو بْڒَا قطُّو،

\par }{\MM أَمْ يِيجّْ ن وجْضِيضْ،
{\ADD{مَاشَا}} بْڒَا سِّيبّثْ.


\par }{\MM \VS{53}{\BD{ثْسَاذِي.}} نِيثْنِي سّْبكْمنْ ثُوذَارْثْ إِنُو ذڭْ وَانُو،

\par }{\MM ؤُشَا نْضَارنْ أَژْرُو خَافِي.


\par }{\MM \VS{54}{\BD{ثْسَاذِي.}} أَمَانْ حمْڒنْ-د خْ ؤُزدْجِيفْ إِنُو،

\par }{\MM نِّيغْ: ”أَقَا وَارْ قِّيمغْ دْجِيغْ!“


\par }{\BB \par }
{\MM \VS{55}{\BD{قُوفْ.}}
{\ADD{أَ}} سِيذِي، نشّْ ڒَاغِيغْ خْ يِيسمْ نّشْ،

\par }{\MM زِي ڒَادْجَاغْ ن وَانُو.


\par }{\MM \VS{56}{\BD{قُوفْ.}} شكْ ثسْڒِيذْ إِ ثْمِيجَّا إِنُو،

\par }{\MM وَارْ تّقّنْ أَمزُّوغْ نّشْ زَّاثْ إِ ؤُزهَّارْ إِنُو،

\par }{\MM زَّاثْ إِ إِغُويَّانْ إِنُو!


\par }{\MM \VS{57}{\BD{قُوفْ.}} شكْ ثُوسِيذْ-د غَارِي

\par }{\MM ذڭْ وَاسّْ إِ ذ أَشْ د-ڒَْاغِيغْ،

\par }{\MM ثنِّيذْ: ”وَارْ تّڭّْوذْ شَا!“


\par }{\BB \par }
{\MM \VS{58}{\BD{رِيخْ.}} شكْ،
{\ADD{أَ}} سِيذِي إِنُو،

\par }{\MM ثَارفْعذْ دّْعَاوِي خْ ڒعْمَارْ إِنُو،

\par }{\MM شكْ ثْفكّذْ ثُوذَارْثْ إِنُو.


\par }{\MM \VS{59}{\BD{رِيخْ.}}
{\ADD{أَ}} سِيذِي، ثژْرِيذْ دّدْجْ إِ ذَايِي إِڭِّينْ،

\par }{\MM أَغْ أَيِي ثَاسْغَارْثْ إِنُو.


\par }{\MM \VS{60}{\BD{رِيخْ.}} شكْ ثژْرِيذْ مَارَّا أَخْڒَافْ نْسنْ،

\par }{\MM مَارَّا مِينْ نْوَانْ ضِيدّْ إِنُو.


\par }{\BB \par }
{\MM \VS{61}{\BD{شِينْ.}} شكْ ثسْڒِيذْ ڒْحڭْرَا نْسنْ،
{\ADD{أَ}} سِيذِي،

\par }{\MM مَارَّا مِينْ نْوَانْ ضِيدّْ إِنُو،


\par }{\MM \VS{62}{\BD{شِينْ.}}
{\ADD{أَوَاڒنْ نِّي د-إِتّفّْغنْ}}

\par }{\MM {\ADD{زِي جَارْ}} إِينْشِيشنْ ن يِينِّي خَافِي إِكَّارنْ،

\par }{\MM ؤُڒَا ذ ڒمْوَايَاڒْ نْسنْ ن ؤُخَارّصْ خَافِي أَسّْ إِمُونْ.


\par }{\MM \VS{63}{\BD{شِينْ.}} خْزَارْ غَارْ ؤُغِيمِي ذ ؤُبذِّي نْسنْ،

\par }{\MM نشّْ ذ إِزْڒِي نْسنْ ن ؤُسْثهْزِي.


\par }{\BB \par }
{\MM \VS{64}{\BD{ثَافْ.}}
{\ADD{أَ}} سِيذِي، خدْجصْ إِ-ثنْ ڒْمُونثْ نْسنْ

\par }{\MM إِ إِسْذَاهدْجنْ،

\par }{\MM عْلَاحْسَابْ ثِيمڭَّا ن إِفَاسّنْ نْسنْ.


\par }{\MM \VS{65}{\BD{ثَافْ.}} سْذَاغْرڒْ ؤُڒَاونْ نْسنْ،

\par }{\MM أجّْ نّعْڒثْ نّشْ أَذْ د-خَاسنْ-{\ADD{ثوْضَا}}.


\par }{\MM \VS{66}{\BD{ثَافْ.}} ضْفَارْ
{\ADD{إِ-ثنْ}} ذڭْ وغْضَابْ
{\ADD{نّشْ}}،

\par }{\MM قْضَا خَاسنْ زِي سَاذُو ؤُجنَّا ن سِيذِي.


\par }{\BB \par }
{\BB \par }
{\MM \par }

\Chap{4}{\SH إِزْڒِي وِيسّْ أَربْعَا - ڒْمُوعْصِييّثْ ن يدْجِيسْ ن ؤُرْشَالِيمْ
\par }
{\MM \VerseOne{1}{\BD{أَلِيفْ.}} مَامّشْ إِڭَّا إِبَّارْشنْ وُورغْ أَمُّو،

\par }{\MM {\ADD{مَامّشْ}} إِبدّڒْ وُورغْ إِشْنَا قَاعْ
{\ADD{أَمُّو}}!

\par }{\MM مَامّشْ تّْوَابزّْعنْ إِژْرَا ن زَّاوشْثْ إِقدّْسنْ

\par }{\MM خْ ثْغمُّورَا ن إِبْرِيذنْ!


\par }{\BB \par }
{\MM \VS{2}{\BD{بِيثْ.}} إِحنْجِيرنْ إِغْڒَانْ ن صِيهْيُونْ

\par }{\MM تّْوَاحسْبنْ أَمْ وُورغْ إِقُّورنْ.

\par }{\MM مَامّشْ ذ أَسنْ تّڭّنْ
{\ADD{ڒخُّو}}

\par }{\MM أَمْ يِيغَارَّافنْ ن ثْڒَاخْثْ،

\par }{\MM {\ADD{أَمْ}} ڒْخذْمثْ ن بُو-ثْڒَاخْثْ!


\par }{\BB \par }
{\MM \VS{3}{\BD{ڭِيملْ.}} عَاذْ ثُوشَّانِينْ ن ڒخْڒَا

\par }{\MM إِ د-إِسُّوفّْغنْ ثِيبِّيشِينْ،

\par }{\MM سُّوطُّوضنْثْ إِمژْيَاننْ نْسنْثْ،

\par }{\MM {\ADD{مَاشَا}} يدْجِيسْ ن ڒْڭنْسْ إِنُو ثذْوڒْ ثوْعَارْ،

\par }{\MM أَمْ نّْعَامَاثْ ذِي ڒخْڒَا.


\par }{\BB \par }
{\MM \VS{4}{\BD{ذَالِيثْ.}} إِڒسْ ن وحْضِيضْ إِڒْصقْ

\par }{\MM غَارْ وَانغْ نّسْ س ؤُفَاذِي،

\par }{\MM إِحنْجِيرنْ إِمژْيَاننْ ثتَّارنْ أَغْرُومْ،

\par }{\MM {\ADD{مَاشَا}} ؤُڒَا ذ إِجّنْ وَارْ ذ أَسنْ ث يبْضِي.


\par }{\BB \par }
{\MM \VS{5}{\BD{هِي.}} إِنِّي ثُوغَا إِتّتّنْ
{\ADD{زِيشْ}} مَاشَّا إِڒدّنْ،

\par }{\MM غَاشَانْ ذڭْ إِبْرِيذنْ،

\par }{\MM إِنِّي إِتّْوَاسّيْمنْ

\par }{\MM {\ADD{ذڭْ وَارُّوضْ}} أَزڭّْوَاغْ إِحذْقنْ،

\par }{\MM حنّْضنْ ڒخُّو ذِي ڒغْبَارْ.


\par }{\BB \par }
{\MM \VS{6}{\BD{وَاوْ.}} ڒْمُوعْصِييّثْ ن يدْجِيسْ ن ڒْڭنْسْ إِنُو

\par }{\MM ذ ثَامقّْرَانْثْ خْ دّْنُوبْ ن
{\ADD{ثنْذِينْثْ ن}} سَاذُومْ،

\par }{\MM ثنِّي إِنْقڒْبنْ ذڭْ إِجّْ ن ؤُمُورْ،

\par }{\MM بْڒَا تّْسَاخُّورْ ن إِفَاسّنْ.


\par }{\BB \par }
{\MM \VS{7}{\BD{زَايِينْ.}} ثُوغَا ثَارْوَا ن ثَاصِيڒثْ نّسْ

\par }{\MM صْفَانْ خْ وذْفڒْ، ذ إِشمْڒَاڒنْ خْ ؤُغِي،

\par }{\MM أَرِّيمَاثْ نْسنْ زوْغنْ خْ ڒْمَارْجَانْ،

\par }{\MM أَدُّوذْ نْسنْ
{\ADD{يَارقّْ}} أَمْ صَافِّيرْ أَزِيزَا.


\par }{\BB \par }
{\MM \VS{8}{\BD{خِيثْ.}}
{\ADD{ڒخُّو}} إِبدّڒْ وَادُّوذْ نْسنْ،

\par }{\MM إِذْوڒْ ذ أَبَارْشَانْ خْ ثَادْجسْثْ،

\par }{\MM وَارْ تّْوَاعْقِيڒنْ ذڭْ إِبْرِيذنْ
{\ADD{عَاذْ}}.

\par }{\MM ثِيڒْمشْثْ نْسنْ ثڒْصقْ خْ يغْسَانْ نْسنْ،

\par }{\MM ثُوژغْ، ثذْوڒْ أَمْ ؤُكشُّوضْ.


\par }{\BB \par }
{\MM \VS{9}{\BD{ثِيث.}} إِحْڒَا إِنِّي إِتّْوَانْغنْ س سِّيفْ،

\par }{\MM خْ يِينِّي إِتّْوَانْغنْ س ڒَاژْ،

\par }{\MM مَاغَارْ نِيثْنِي أَذْ فسْينْ،

\par }{\MM تّْوَاڒقْفنْ س
{\ADD{ونْقَاسْ ن}} صَّابثْ ن ييَّارْ.


\par }{\BB \par }
{\MM \VS{10}{\BD{يُوذْ.}} إِفَاسّنْ ن ثمْغَارِينْ
{\ADD{نِّي ثُوغَا}} إِتّْحِينَّانْ
{\ADD{قْبڒْ}}،

\par }{\MM سّْننَّانْ إِ إِحنْجِيرنْ نْسنْ.

\par }{\MM نِيثْنِي ذوْڒنْ أَسنْثْ ذ مَاشَّا،

\par }{\MM زِي سِّيبّثْ ن ثْرژِّيثْ ن يدْجِيسْ ن ڒْڭنْسْ إِنُو.


\par }{\BB \par }
{\MM \VS{11}{\BD{كَافْ.}} سِيذِي يَارْخُو إِ وسْعَارْ نّسْ،

\par }{\MM إِسّْفَارّغْ ڒْحَاذُوقْ ن وغْضَابْ نّسْ.

\par }{\MM نتَّا إِسَّارْغْ ثِيمسِّي ذِي صِيهْيُونْ،

\par }{\MM {\ADD{ثِيمسِّي}} ثنِّي إِشّنْ ذْسُوسَا نّسْ.


\par }{\BB \par }
{\MM \VS{12}{\BD{لَامِيذْ.}}عمَّارْصْ وَارْ ثتّْغِيڒْ

\par }{\MM إِ إِجدْجِيذنْ ن ثمُّورْثْ

\par }{\MM ذ إِمزْذَاغْ ن دُّونشْثْ،

\par }{\MM أَقَا أَغْرِيمْ ذ ڒعْذُو أَذْ د-أَذْفنْ

\par }{\MM غَارْ ثوُّورَا ن ؤُرْشَالِيمْ.


\par }{\BB \par }
{\MM \VS{13}{\BD{مِيمْ.}} ذ مَانْ أَيَا ذِي سِّيبّثْ ن دّْنُوبْ

\par }{\MM ن إِنَابِييّنْ نّسْ،

\par }{\MM {\ADD{ذِي سِّيبّثْ}} ن ڒْمُوعْصِييّثْ ن إِكهَّاننْ نّسْ،

\par }{\MM إِنِّي إِسِّيزّْڒنْ إِذَامّنْ ن إِمْسڭَّاذنْ ذِي ڒْوسْطْ نّسْ.


\par }{\BB \par }
{\MM \VS{14}{\BD{نُونْ.}} ثتّْلِيعنْ أَمشْنَاوْ إِذَارْغَاڒنْ ذڭْ إِبْرِيذنْ،

\par }{\MM مسْڒنْ س إِذَامّنْ،

\par }{\MM أَڒَامِي وَارْ إِزمَّارْ ؤُڒَا ذ إِجّنْ أَذْ إِحَاذَا أَرُّوضْ نْسنْ.


\par }{\BB \par }
{\MM \VS{15}{\BD{سَامِيخْ.}} ”أَڭّْوجمْ،
{\ADD{أَقَا إِذَامّنْ}} خمْجنْ!“،

\par }{\MM ڒَْاغَانْ أَسنْ:

\par }{\MM ”أَڭّْوجمْ، أَڭّْوجمْ، وَارْ ث تّْحَاذَامْ!“

\par }{\MM ؤُشَا خنِّي أَروْڒنْ، قِّيمنْ ودَّارنْ.

\par }{\MM إِتّْوَانَّا جَارْ ڒڭْنُوسْ:

\par }{\MM ”وَارْ إِعدّڒْ أَذْ قِّيمنْ
{\ADD{ذِينْ}} عَاذْ كْثَارْ

\par }{\MM {\ADD{أَمْ إِبَارَّانِييّنْ}}!“


\par }{\BB \par }
{\MM \VS{16}{\BD{بِي.}} أَغمْبُوبْ ن سِيذِي يَاريّشْ إِ-ثنْ،

\par }{\MM وَارْ إِقِّيمْ أَذْ ذَايْسنْ إِخْزَارْ عَاذْ.

\par }{\MM ثُوغَا وَارْ غَارْسنْ أَوقَّارْ إِ إِكهَّاننْ،

\par }{\MM إِوسُّورَا وَارْ ذ أَسنْ سّشْننْ أَحِينِّي.


\par }{\BB \par }
{\MM \VS{17}{\BD{عَايِينْ.}} ڒبْذَا تّفْشِيڒنْثْ ثِيطَّاوِينْ نّغْ،

\par }{\MM ؤُمِي خْزَارنْثْ غَارْ ثْوِيزَا.

\par }{\MM ثُوغَا-ث بَاطڒْ!

\par }{\MM غَارْ مَارَّا أَخزَّارْ نّغْ نتّْرَاجَا إِجّْ ن ڒْڭنْسْ

\par }{\MM إِ وَارْ إِزمَّارنْ أَذْ إِسّنْجمْ.
\XREF{◘}{{\XO 4:17 }{\XO{4:‏17
}}{\XT{حِز. 29‏:‏16}}}


\par }{\BB \par }
{\MM \VS{18}{\BD{ثْسَاذِي.}} نِيثْنِي حْصَارنْ أَنغْ،

\par }{\MM أَڒَامِي وَارْ نقِّيمْ نْزمَّارْ

\par }{\MM أَذْ نُويُورْ خْ وَازَّاينْ نّغْ.

\par }{\MM قطُّو نّغْ ثُوغَا يِيوضْ-د،

\par }{\MM ؤُسَّانْ نّغْ قْضَانْ،

\par }{\MM وَاهْ، قطُّو نّغْ يُوسَا-د.
\XREF{◘}{{\XO 4:18 }{\XO{4:‏18
}}{\XT{إِزهد.49‏:‏6}}}


\par }{\BB \par }
{\MM \VS{19}{\BD{قُوفْ.}} إِنِّي ذ أَنغْ إِضفَّارنْ

\par }{\MM ثُوغَا فْسُوسنْ خْ إِڭِيذَارنْ ذڭْ ؤُجنَّا.

\par }{\MM نِيثْنِي ؤُژّْڒنْ خَانغْ خْ إِذُورَارْ،

\par }{\MM ڭِّينْ أَنغْ إِجّْ ن ڒْفخْ ذِي ڒخْڒَا.


\par }{\BB \par }
{\MM \VS{20}{\BD{رِيخْ.}} نّفْسْ ن ونْزَارنْ نّغْ، لْمَاسِيحْ ن سِيذِي،

\par }{\MM إِتّْوَاحبّسْ ذِي إِحُوفَارْ نْسنْ،

\par }{\MM ونِّي خْ ننَّا:

\par }{\MM ”أَذْ ندَّارْ جَارْ ڒڭْنُوسْ ذِي ثِيڒِي نّسْ!“


\par }{\BB \par }
{\MM \VS{21}{\BD{شِينْ.}} سْڒِيوْڒوْ ؤُ فَارْحْ،
{\ADD{أَ}} يدْجِيسْ ن إِذُومْ،

\par }{\MM ثنِّي إِزدّْغنْ ذِي ثمُّورْثْ ن عُوصْ!

\par }{\MM {\ADD{مَاشَا}} ؤُڒَا ذ شمْ أَذْ غَارمْ د-يَاسْ ڒْكَاسْ،

\par }{\MM شمْ أَذْ زَّايسْ ثسْشَارذْ،

\par }{\MM أَذْ ثتّْوَاعَارِّيذْ.


\par }{\BB \par }
{\MM \VS{22}{\BD{ثَافْ.}} غَارْ ڒْمُوعْصِييّثْ نّمْ أَذْ يِيڒِي ؤُنڭَّارْ،

\par }{\MM {\ADD{أَ}} يدْجِيسْ ن صِيهْيُونْ!

\par }{\MM نتَّا وَارْ إِ شمْ إِتّْحوِّيسْ عَاذْ.

\par }{\MM {\ADD{مَاشَا}} نتَّا أَذْ زَّايمْ إِخدْجصْ ڒْمُوعْصِييّثْ نّمْ،

\par }{\MM {\ADD{أَ}} يدْجِيسْ ن إِذُومْ!

\par }{\MM نتَّا أَذْ إِعَارَّا خْ دّْنُوبْ نّمْ.


\par }{\BB \par }
{\BB \par }
{\MM \par }

\Chap{5}{\SH إِزْڒِي وِيسّْ خمْسَا - ثَاژَادْجِيثْ إِ ؤُسنْجمْ
\par }
{\MM \VerseOne{1}عْقڒْ،
{\ADD{أَ}} سِيذِي، خْ مِينْ إِ ذ أَنغْ إِمْسَارنْ،

\par }{\MM خْزَارْ-د ؤُ وَاڒَا ڒْحڭْرَا نّغْ.


\par }{\MM \VS{2}ثوْضَا ثسْغَارْثْ ن ڒْوَارْثْ نّغْ إِ إِبَارَّانِييّنْ،

\par }{\MM ؤُڒَا ذ ثُوذْرِينْ نّغْ رُوحنْثْ ت غَارْ مِيدّنْ.


\par }{\MM \VS{3}نشِّينْ نذْوڒْ ذ إِيُوجِيڒنْ بْڒَا بَابَاثْنغْ،

\par }{\MM ثِييمَّاثِينْ نّغْ ذوْڒنْثْ أَمْ ثِيجَّاڒْ.


\par }{\MM \VS{4}أَمَانْ نّغْ نْسسّْ إِ-ثنْ س ثْمنْيَاثْ،

\par }{\MM أَكشُّوضْ نّغْ نتّْخدْجَاصْ خَاسْ.


\par }{\MM \VS{5}ضفَّارنْ أَنغْ خْ يِيرِي نّغْ،

\par }{\MM نشِّينْ نمُّوثْ س ڒْوحْڒَانْ،

\par }{\MM {\ADD{مَاشَا}} وَارْ ذ أَنغْ جِّينْ أَرَّاحثْ.


\par }{\MM \VS{6}أَقَا نْسَارّحْ أَفُوسْ غَارْ مِيصْرَا، غَارْ أَشُّورْ،

\par }{\MM مَاحنْذْ أَذْ نجِّيونْ أَغْرُومْ.


\par }{\MM \VS{7}إِبَابَاثنْ نّغْ خْضَانْ،

\par }{\MM وَارْ دْجِينْ عَاذْ.

\par }{\MM ؤُ نشِّينْ نَاربُّو ڒْمُوعْصِييّثْ نْسنْ.


\par }{\MM \VS{8}إِمْسخَّارنْ دّبَّارَانْ خَانغْ،

\par }{\MM ؤُڒَا ذ إِجّْ وَارْ ذ أَنغْ إِسّنْفكِّي

\par }{\MM زڭْ إِفَاسّنْ نْسنْ.


\par }{\MM \VS{9}نشِّينْ نْسبّڒْ ثُوذَارْثْ نّغْ

\par }{\MM مَاحنْذْ أَذْ د-نَاوِي أَغْرُومْ نّغْ،

\par }{\MM زِي سِّيبّثْ ن سِّيفْ ذِي ڒخْڒَا.


\par }{\MM \VS{10}ثِيڒْمشْثْ نّغْ ثتّحْذُوذُوقْ أَمْ ثفْقُونْثْ،

\par }{\MM زِي ڒْحَاذُوقْ ن ثْمسِّي ن ڒَاژْ.


\par }{\MM \VS{11}سّْخَارْڭنْ ثِيمْغَارِينْ ذِي صِيهْيُونْ،

\par }{\MM ؤُڒَا ذ ثِيعْزَارِييِّينْ ذِي ثْندَّامْ ن يَاهُوذَا.


\par }{\MM \VS{12}ڒْحُوكَّامْ يُويْڒنْ ثنْ س إِفَاسّنْ ن يِيخفْ نْسنْ،

\par }{\MM إِوسُّورَا وَارْ ثنْ وقَّارنْ
{\ADD{عَاذْ}}.


\par }{\MM \VS{13}إِرْيَازنْ إِجهْذنْ قَاعْ أَربُّونْ
{\ADD{إِژْرَا ن}} ثْسِيرْثْ،

\par }{\MM ؤُ إِحُوذْرِييّنْ تّْنقْرَاضنْ

\par }{\MM سَاذُو
{\ADD{ڒحْمڒْ ن}} ؤُكشُّوضْ.


\par }{\MM \VS{14}إِمْغَارنْ سّْبدّنْ أَغِيمِي ذِي ثوُّورَا ن ثنْذِينْثْ،

\par }{\MM إِحُوذْرِييّنْ
{\ADD{سّْبدّنْ}} زڭْ ؤُزنْزُونْ نْسنْ
{\ADD{خْ إِفِيڒَانْ}}.


\par }{\MM \VS{15}ثْودَّارْ ڒفْرَاحثْ ن وُوڒْ نّغْ،

\par }{\MM شّْضِيحْ نّغْ س نُّوبْثَاثْ إِذْوڒْ ذ أَشْضَانْ.


\par }{\MM \VS{16}إِوْضَا أَنغْ ثَاجّْ خْ ؤُزدْجِيفْ نّغْ.

\par }{\MM ؤُشْثْ خَانغْ، مَاغَارْ نشِّينْ نخْضَا.


\par }{\MM \VS{17}س ؤُينِّي إِهْڒشْ وُوڒْ نّغْ أَطَّاسْ،

\par }{\MM س ؤُينِّي بَّارشْننْثْ ثِيطَّاوِينْ نّغْ،


\par }{\MM \VS{18}زِي سِّيبّثْ ن وذْرَارْ ن صِيهْيُونْ

\par }{\MM نِّي إِتّْوَاخَارّْبنْ،

\par }{\MM مَانِي تَّاوْينْ تَّارَّانْ إِشعْبَاونْ.


\par }{\MM \VS{19}شكْ،
{\ADD{أَ}} سِيذِي، أَذْ ثقِّيمذْ إِ ڒبْذَا،

\par }{\MM ڒْْكُورْسِي إِڭلّْذنْ نّشْ أَقَا-ث زِي جِّيڒْ أَڒْ جِّيڒْ.


\par }{\MM \VS{20}مَايمِّي ثخْسذْ شكْ أَذْ أَنغْ ثتُّوذْ إِ ڒبْذَا؟

\par }{\MM مَايمِّي إِ ذَايْنغْ ثْسمْحذْ قَاعْ أَنشْثْ ؤُيَا ن وُوسَّانْ؟


\par }{\MM \VS{21}{\ADD{أَ}} سِيذِي، أَرّْ أَنغْ-د غَاركْ،

\par }{\MM {\ADD{خنِّي}} أَذْ غَاركْ د-نذْوڒْ.

\par }{\MM أَرّْ أَنغْ-د ؤُسَّانْ نّغْ ذ جْذِيذْ أَمْ زِيشْ.


\par }{\MM \VS{22}مَاغَارْ مَا س ثِيذتّْ ثنْضَارذْ أَنغْ كُوڒْشِي؟

\par }{\MM مَا ثفُّوڭْمذْ خَانغْ أَمُّو قَاعْ؟


\par }\end{RTL}
